Prodaja do aprila ili - stečaj : Nadlanu.com\nProdaja do aprila ili - stečaj\nObjavljeno 18. jul 2006. / 00:00:00\nProdužetka roka za privatizaciju koji ističe na proleće iduće godine sigurno neće biti. Privatizacija društvenih preduzeća u Srbiji moraće da bude okončana do aprila iduće godine, a sve firme koje do tada ne dobiju novog vlasnika otići će u stečaj, izjavio je predsednik Odbora Skupštine Srbije za privatizaciju Nikola Novaković.\nNovaković je na sednici tog odbora ukazao da se u velikom broju preduzeća izbegava privatizacija, u iščekivanju da će rokovi za prodaju društvenog kapitala biti produženi. "Ukoliko se i u narednim mesecima bude onemogućavala privatizacija uslediće masovni stečaji", upozorio je Novaković. Novaković je naglasio da produžetka roka za privatizaciju, koji ističe na proleće iduće godine, sigurno neće biti i da će, ukoliko ti procesi ne počnu u svim okruzima, doći do masovnih stečaja, jer je "na delu opstrukcija". On je na sednici tog skupštinskog tela rekao da u Jablaničkom okrugu čak dve trećine ili tri četvrtine preduzeća nije ni počelo proces privatizacije, da je u Pčinjskom okrugu situacija još lošija, a da "ljudi nisu shvatili ozbiljnost trenutka u kome se nalaze njihovi sopstveni životi".\nPoslanik SPS Milorad Vučelić je, reagujući na to izlaganje, rekao da sadašnjii postupak privatizacije ne uživa poverenje građana "s obzirom na količinu pljačke koja se dogodila do sada" i da još ne postoji zakonska regulativa koja je trebalo da bude usvojena pre ulaska u privatizaciju. Tokom sednice rečeno je i da je nisu sve firme upisane u Centralni registar, da je to učinilo njih 1817, a primedbu da su suviše visoki troškovi za registraciju odbacili su predstavnici Agencije za privredne registre. Odbor je takođe doneo zaključak da bi Centar za stečajni postupak Agencije za privatizaciju imao veće šanse da "prodajom delova imovine izmiruje obaveze preduzeća i kanališe nezadovoljstvo zaposlenih koji bi se suočili sa istinom, ukoliko bi pre prenosa Akcijskom fondu bili pokrenuti stačajni postupci. To ne znači, navodi se u zaključku, da bi bankrotstvo preduzeća bilo neminovno, već bi postojala mogućnost eventualnog radnog stečaja, koje bi kasnije eventualno omogućilo firmi da nastavi rad. Drugi zaključak koji je Odbor za privatizaciju doneo odnosi se na imenovanje privremenog zastupnika kapitala, kada je predloženo više od jednog kandidata. (“Pregled”)


Kontrole u okviru akcije "Meso" i dalje traju\nKontrole u okviru akcije “Meso” i dalje traju\nKontrole koje provodi Uprava za indirektno oporezivanje (UIO) BiH u okviru akcije “Meso” su u toku i još nema konkretnih podataka, potvrdio je Srni portparol UIO Ratko Kovačević.\nOn je istakao da je uočeno je da postoji ogroman promet mesa i mesnih prerađevina sa manjim iznosima, pa je potrebno duže vrijeme za obradu.\n“Do sada je u procesu kontrola otkriveno nekoliko obveznika, za koje je kontrolama utvrđeno da nisu prikazivali sav ostvareni promet i po tom osnovu su izbjegavali zakonsku obavezu da se registruju u sistem PDV-a. Za te obveznike UIO je pokrenula proces registracije po službenoj dužnosti”, naveo je Kovačević.\nOn je rekao da je UIO BiH od Ministarstva poljoprivrede Federacije BiH zatražila informacije koje su veoma bitne za dalju istragu, ali ih još nije dobila.\nKovačević je naglasio da je UIO poslala i urgenciju Vladi FBiH u vezi sa tim pitanjem.\nPripadnici Agencije za istrage i zaštitu (SIPA) BiH, u okviru akcije “Meso”, podnijeli su 3. jula izvještaje Tužilaštvu BiH protiv nekoliko osoba zbog više krivičnih djela, među kojima je i pranje novca u iznosu od oko 11 miliona KM.\nPripadnici SIPA-e, u saradnji sa pripadnicima Uprave za indirektno oporezivanje BiH, 2. jula počeli su privremeno izuzimanje određene poslovne dokumentacije od više fizičkih i pravnih osoba.\nAkcija je provedena po naredbi Suda i Tužilaštva BiH zbog postojanja osnovane sumnje da je više pravnih osoba i sa njima povezanih fizičkih lica oštetilo budžet BiH za nekoliko desetina miliona KM, izbjegavanjem plaćanja indirektnih poreza prilikom uvoza, obrade i prodaje mesa u BiH.\nUIO BiH je u posljednje dvije godine intenzivirala sve istražne radnje u vezi sa otkrivanjem nezakonitog uvoza i prometovanja mesa u BiH.


> Tekstoteka > GLUTAMIN - JEDNOM ZAUVEK :DA I OBAVEZNO\nPrvi razlog zašto je glutamin specijalan je taj što ga naše telo sintetiše u slučaju potrebe od drugih aminokiselina (poput arginina, ornitina i prolina) u skeletnim mišićima, gde je prisutan u izobilju (oko 60%), ali se isto tako skladišti i u želucu, belim krvnim zrncima i bubrezima.Među mnoštvom koristi, nama, naravno, prvo pažnju uzimaju one koje su najvažnije za bodibildera ili bilo kog drugog sportistu.\nRegulacija i sinteza proteinaGlutamin je značajan faktor u procesima regulacije i sinteze proteina, kao podrška prevenciji mišićne razgradnje tokom perioda u kojima je naše telo izloženo jakom stresu, poput fizičkog treninga, kada ga mišići upotrebljavaju brže, jer se glutamin ponaša kao dostavljač azota i ugljenika, što je veoma važan element za formiranje i održavanje naše muskulature!„Je li to sve?“, mnogi se pitaju. Nije li ova fundamentalna funkcija dovoljna za ubeđivanje o korisnosti suplementacije? Moguće, ali koristi i aktivnosti ove AK sežu daleko dalje.\nVolumizer mišićnih ćelijaPromoviše dopremanje vode, aminokiselina i drugih supstanci u ćelije (ne zaboravite da jedino optimalno hidrirana ćelija može ući u anaboličko stanje).Ovo je možda i glavni razlog zašto je upotreba glutamina tako raširena među sportistima, imajući u vidu njegove sjajne kapacitete u hidrataciji ćelija, što takođe značajno utiče i na uvećanje glikogenskih rezervi.\nI ne samo to, njegova korist uvećava se i podrškom signalizacije mTOR, proteina kinaze (koji je u stvari enzim), koji ima „jedinstvenu“ funkciju u regulaciji mišićnog rasta, proliferacije, života ćelija i sinteze proteina.


Junajted grupa spremna da investira u Srbiji u 5G mrežu u sledećoj godini, čudna izjava ...\nJunajted grupa spremna da investira u Srbiji u 5G mrežu u sledećoj godini, čudna izjava …\nBeta 22. decembra 2020. 13:45\nJunajted (United) Grupa je danas saopštila da je spremna da u 2021. godini investira u petu generaciju mobilnog interneta u Srbiji.\nU Bugarskoj je ta kompanija već započela izgradnju 5G mreže, a sledeće godine počeće izgradnju i u Sloveniji i Hrvatskoj.\n„Želimo da SBB, kompanija koja je u vlasništu Junajted Grupe, ima aktivnu ulogu u uvodjenju 5G mreže u Srbiji, kako bismo omogućili super brzi internet za privredu, zdravstvo, poljoprivredu, projekte bezbednih i pametnih gradova“, navodi se u saopštenju.\nIstaknuto je da je „poslednja izjava premijerke Ane Brnabić da gradjani Srbije u ovom trenutku nemaju nikakvu potrebu za 5G mrežom začudjujuća, jer upravo od premijerke gradjani godinama slušaju da ćemo biti regionalni lider u oblasti digitalizacije i lider četvrte industrijske revolucije“.\nJunajted Grupa je podsetila da je Vlada Srbije još 2018. godine usvojila strategiju o razvoju 5G mreže, a nadležno Ministarstvo trgovine, turizma i telekomunikacija je nekoliko puta najavilo da će aukcija za radio-frekvencije na kojima radi 5G mreža biti početkom 2021. godine.\n„Spremni smo da damo doprinos izgradnji 5G mreže u Srbiji, jer je veliki broj zemalja u našem okruženju uveo petu generaciju mobilnog interneta ili su usvojili regulative za postavljanje 5G mreže. Nadamo se da će Vlada Srbije organizovati aukciju, u roku koji je obećala, za prodaju frekvencijskog spektra, koji je neophodan za uvodjenje 5G tehnologije, na transparentnom tenderu uz poštovanje svih medjunarodnih standarda“, navela je u saopštenju Junajted Grupa.


Zemlje regiona nastavljaju pripreme za Samit u Trstu - European Western Balkans\nRegionalna ekonomska integracija Zapadnog Balkana u Sarajevu; Foto: RCC / Haris Calkic\nSARAJEVO – Predstavnici šest ekonomija Zapadnog Balkana iz ministarstava nadležnih za rad, obrazovanje, trgovinu, spoljnih poslova, kao i predstavnici premijera, sastali su se danas u Sarajevu kako bi utvrdili zajedničke inicijative za ekonomsku integraciju i prioritetne oblasti koje bi mogle da budu predstavljene na Samitu o Zapadnom Balkanu u Trstu u Italiji, 12. jula.\nGeneralni sekretar Saveta za regionalnu saradnju (RCC) Goran Svilanović podvukao je da se aktuelni izazovi, uključujući različite faze napretka zemalja Zapadnog Balkana u procesu pristupanja EU, mogu posmatrati kao prilika za smišljanje temeljne ideje kroz koju bi se mogla unaprediti regionalna ekonomska saradnja.\nOn je, navodi se u saopštenju, naglasio da je to i prilika za približavanje regiona Evropskoj uniji, poboljšanje ekonomske situacije i prosperitet svake od učesnica.\n“Uspešno smanjenje cena rominga, napredak u olakšavanju trgovine i transporta, sve šire regionalno umrežavanje u privatnom sektoru, rad na izgradnji regionalne turističke ponude, neke su od brojnih oblasti koje dokazuju da zajednički regionalni napori donose dodatnu vrednost”, rekao je Svilanović i naglasio spremnost RCC-a da osigura stručno znanje i ekspertizu.\nŠef odeljenja u Direkciji za susedstvo i pregovore o proširenju Evropske komisije (DG NEAR) Bernar Brune, rekao je kako Evropska komisija izuzetno podržava napore šest ekonomija Zapadnog Balkana na produbljivanju regionalne ekonomske integracije.\n“To bi moglo da uključi promet roba, usluga i kapitala, slobodan protok kvalifikovane radne snage, zajednički digitalni pristup i dinamičan prostor za ulaganja, jer su sve to važni temelji procesa pristupanja EU. Evropska komisija se nada da će se na predstojećem Samitu u Trstu usvojiti ambiciozan akcioni plan”, rekao je Brune.\nRegion Zapadnog Balkana je imala mnogo koristi od pristupanja CEFTA-i pre deset godina, rekao je ambasador Srbije Stanimir Vukičević, dodavši kako još ima dosta prostora za unapređenje, jer unutar-regionalni trgovinski tokovi nisu dovoljno porasli.\n“U tom smislu, CEFTA se nada da će ovaj krug pojačanih nastojanja u pravcu regionalne saradnje dovesti do brze provedbe dodatnih protokola o olakšavanju trgovine i liberalizaciji trgovine uslugama, jer CEFTA tržište predstavlja ozbiljnu bazu od oko 20 miliona potrošača”, rekao je Vukičević.\nSamit u Parizu iz 2016, kako se podseća u saopštenju, napravio je važnu mapu puta za dalje jačanje regionalne saradnje, jačanje koherentnosti i produbljivanje integracije koju pokreće jasna perspektiva pristupanja EU.\nPredstojeći Samit u Trstu treba da nadogradi ostvareni napredak, vodeći ka regionalnoj ekonomskoj integraciji kako bi se ubrzao proces pristupanja EU.\nBrenar BruneCEFTADG NEAREvropska komisijaGoran SvilanovićRCCSamit Zapadnog BalkanaStanimir VučičevićTrstZapadni Balkan


Arhiva - Saopštenja za javnost 2008.\nNaslovna » Arhiva » Saopštenja za javnost - 2008\nSaopštenja za javnost 2008. godine\n25. septembar 2008. godine\nU tekstu "Tajkuni i stranke se međusobno štite", objavlјenom u dnevnom listu "Blic" od 17. septembra 2008. godine, navodi se da je Republička izborna komisija, na inicijativu predsednika Liberalno demokratske partije Čedomira Jovanovića, donela odluku da stranke nisu u obavezi da objavlјuju imena svojih finansijera.\nRepublička izborna komisija saopštava da takva odluka nikada nije doneta, niti je o tome ikada raspravlјala.\nČlanovi Republičke izborne komisije u posebnom sastavu i koordinatori za Kosovo i Metohiju Velјko Odalović i Milinko Bajčeta sastali su se danas u Kosovskoj Mitrovici sa posmatračima Međuparlamentarne skupštine Zajednice nezavisnih država (ZND). Delegaciju posmatrača predvodio je Aleksandar Toršin, potpredsednik Saveta Federacije Ruske Dume.\nKoordinatori RIK-a pozdravili su goste zahvalivši im na iskazanom interesovanju za izborni proces koji se sprovodi na Kosovu i Metohiji. U razgovoru je istaknuto da su ovo prvi izbori za odbornike skupština opština Kosova i Metohije, koji se sprovode nakon 1996. godine. Specifičnost ovog izbornog procesa je to što RIK paralelno sprovodi parlamentarne i lokalne izbore na Kosovu i Metohiji. Koordinatori su upoznali goste sa brojem biračkih mesta na kojima glasaju birači sa teritorije Kosova i Metohije, kao i interno raselјeni birači unutar i izvan Kosova i Metohije. Takođe su im predstavlјeni podaci o izlaznosti birača do 10 časova. Istaknuto je da su biračka mesta otvorena na vreme, kao i da nije bilo većih nepravilnosti. KFOR-a na punktovima ima raspoređene snage, koje bez mešanja posmatraju tok izbora.\nAleksandar Toršin, potpredsednik Saveta Federacije Ruske Dume rekao je da je delegacija do sada na Kosovu i Metohiji obišla neka biračka mesta u Kosovskoj Mitorovici i da će obići biračka mesta u srpskim enklavama. Delegaciju su interesovali podaci o ukupnom broju birača koji glasaju na izborima za narodne poslanike i na izborima za odbornike skupština opština na teritoriji Kosova i Metohije, podaci o biračkom spisku, broju interno raselјenih. Članovi delegacije ZND-a izrazili su zadovolјstvo načinom na koji se sprovode izbori na teritoriji Kosova i Metohije.\nNakon razgovora delegacija ZND-a i koordinatori RIK-a zajedno su obišli biračka mesta broj 1, 2 i 3 u Kosovskoj Mitrovici.\n10. maj 2008. godine\nRepublička izborna komisija podseća sredstva javnog obaveštavanja i sve učesnike na izborima koji su raspisani za 11. maj 2008. godine da je u petak, 9. maja 2008. godine u 00.00 časova počela predizborna tišina koja traje sve do zatvaranja biračkih mesta u nedelјu, 11. maja 2008. godine u 20.00 časova.\nDok traje predizborna tišina zabranjen je svaki vid izborne propagande preko sredstava javnog obaveštavanja i javnih skupova, kao i objavlјivanje procene rezultata izbora.\nRadi obezbeđivanja uslova za regularno sprovođenje svih izbora raspisanih za 11. maj 2008. godine, Pepublička izborna komisija apeluje na podnosioce izbornih lista i na sredstva javnog obaveštavanja da se uzdrže od postupaka kojima se krši predizborna tišina.\nZamenik predsednika Republičke izborne komisije dr Dejan Đurđević primio je danas posmatrače Međuparlamentarne skupštine Zajednice nezavisnih država (MPS ZND), na njihov zahtev.\nĐurđević je upoznao goste sa tokom izbornog procesa za sprovođenje vanrednih parlamentarnih izbora za narodne poslanike u Narodnoj skupštini Republike Srbije i sa organizacijom i sprovođenjem lokalnih izbora za izbor odbornika skupština opština na teritoriji Kosova i Metohije.\nPosmatrači Međuparlamentarne skupštine ZND posebno su se interesovali za to kako će proteći glasanje na Kosovu i Metohiji i gde će glasati raselјena lica iz Pokrajine, a sami će tokom sutrašnjeg dana boraviti u Kosovskoj Mitrovici.\nDelegaciju je predvodio Vasilij Lukačev, zamenik predsednika Odbora za međunarodna pitanja Federalnog saveta Federalne skupštine Ruske Federacije.\nSekretar Republičke izborne komisije Marko Danilović primio je danas predstavnike Centralne izborne komisije Ruske Federacije kojima je odobreno praćenje rada organa za sprovođenje izbora za poslanike Narodne skupštine Republike Srbije.\nDanilović je upoznao goste sa načinom rada Komisije i njenim najvažnijim odlukama, kao i sa načinom rada biračkih odbora. On je posebno govorio o pojedinostima vezanim za sprovođenje lokalnih izbora na Kosovu i Metohiji, što je ruske posmatrače najviše i interesovalo.\nPredstavnici Centralne izborne komisije Ruske Federacije izrazili su uverenje da će izbori proteći u najbolјem redu i u demokratskoj atmosferi.\n11. april 2008. godine\nZamenik predsednika Republičke izborne komisije dr Dejan Đurđević razgovarao je danas sa predstavnicima Državne Dume Ruske Federacije Aleksandrom Toršinom, zamenikom predsednika Saveta Federacije i Igorom Matveevom savetnikom zamenika predsednika Saveta Federacije.\nNa početku sastanka Aleksanadar Tošin preneo je pozdrave čelnika gornjeg doma Državne Dume Ruske Federacije i Međuparlamentarne skupštine Zajednice Nezavisnih Država (MPS ZND) članovima Republičke izborne komisije. On je istakao, da su posmatrači MPS ZND-a, nakon održanih predsedničkih izbora u Srbiji, zaklјučili u svom izveštaju, da je izborna kultura u Srbiji na visokom nivou, što je predstavlјeno na nedavno održanom sastanku MPS ZND-a. On je izrazio očekivanje da će izborni proces na republičkom, pokrajinskom i lokalnom nivou, raspisan za 11. maj 2008. godine, proteći u najbolјem redu i najavio da će Državna Duma Ruske Federacije uputiti zahtev za akreditaciju posmatrača na predstojećim izborima.\nZamenik predsednika RIK-a dr Dejan Đurđević upoznao je goste sa aktivnostima koje sprovodi Republička izborna komisija sa cilјem sprovođenja predstojećih parlamentarnih izbora, kao i sa Odlukom i Uputstvom RIK-a o sprovođenju lokalnih izbora na teritoriji AP Kosovo i Metohija. On je istakao da su ovo najkompleksniji izbori koji se sprovode u poslednjih deset godina u Srbiji i upoznao sagovornike sa načinom funkcionisanja RIK-a i biračkih odbora u izbornom procesu. Zamenik predsednika RIK-a takođe je upoznao goste i sa rokovima za predaju izbornih lista za parlamentarne izbore, kao i sa Odlukom RIK-a o koordiniranom sprovođenju svih izbora raspisanih za 11. maj 2008. godine.\n9. april 2008. godine\nPredsednica Republičke izborne komisije Sonja Brkić i zamenik sekretara Republičke izborne komisije Tamara Stojčević primile su danas delegaciju Parlamentarne skupštine Saveta Evrope koju predvodi Žan Šarl Gardeto (Jean-Charles S. Gardetto), šef delegacije Monaka u PSSE.\nPredsednica Republičke izborne komisije upoznala je goste sa načinom sprovođenja izbora koji su raspisani za 11. maj 2008. godine. Ona je ukazala na aktivnosti koje sprovodi Republička izborna komisija sa cilјem sprovođenja svih raspisanih izbora u skladu sa važećim propisima. Predsednica je upoznala goste i sa načinom izbora članova Komisije kao i sa nadležnostima i ovlašćenjima koje Komisija ima.\nČetvoročlana delegacija PSSE, koju pored šefa delegacije Monaka, Žan Šarl Gardeta čine i poslanici u PSSE Andrej Zarnevski, Vladimir Dronov i Farida Džamali, boravi u trodnevnoj poseti Beogradu.\n7. april 2008. godine\nPredsednica Republičke izborne komisije Sonja Brkić primila je 7. aprila u Domu Narodne skupštine delegaciju Parlamentarne skupštine OEBS-a, koju je predvodio njen predsednik Joran Lenmarker (Goran Lennmarker). U delegaciji su bili i specijalni predstavnik za Jugoistočnu Evropu u PS OEBS-a Roberto Bateli (Roberto Batteli) i ambasador Andreas Notel (Andreas Nothelle).\nPredsednik Lenmarker, koji je bio šef posmatračke delegacije OEBS-a na izborima za predsednika Republike Srbije 20. januara, istakao je da je OEBS zadovolјan tokom izbornog procesa i da su bili ispunjeni visoki evropski standardi.\nPredsednica Sonja Brkić upoznala je članove delegacije sa načinom sprovođenja izbora koji su raspisani za 11. maj i ukazala na aktivnosti RIK-a preduzete sa cilјem da ti izbori budu sprovedeni u skladu sa važećim propisima.\nPredsednica Republičke izborne komisije Sonja Brkić razgovarala je danas sa direktorom Kancelarije za demokratske institucije i lјudska prava (ODIHR) OEBS-a Kristijanom Strohalom (Christian Strohal) i šefom prosmatračke misije ODHIR/OEBS na predsedničkim izborima u Srbiji Nikolajem Vulčanovim.\nDirektor Strohal zahvalio se Republičkoj izbornoj komisiji na saradnji i izrazio zadovolјstvo što su bili u prilici da prate organizovanje i sprovođenje izbornog procesa. On je najavio da će ODIHR pripremiti izveštaj i preporuke koje će biti prezentovane nakon završetka izbornog procesa.\n2. februar 2008. godine\nPredsednica Republičke izborne komisije Sonja Brkić primila je danas delegaciju Parlamentarne skupštine Saveta Evrope koja će pratiti drugi krug izbora za predsednika Republike, 3. februara. Višestranačku delegaciju predvodio je švajcarski poslanik Andreas Gros.\nPosmatrači PS Saveta Evrope, koji su akreditovani za drugi krug izbora, interesovali su se za iskustva iz rada Republičke izborne komisije u proteklom periodu i način njenog rada.\nZamenik predsednika Republičke izborne komisije dr Dejan Đurđević održao je 2. februara 2008. godine sastanak sa delegacijom Međuparlamentarne skupštine Zajednice Nezavisnih Država (MPS ZND), na njihov zahtev.\nZamenik predsednika RIK-a dr Dejan Đurđević upoznao je članove delegacije sa tokom izbornog procesa za sprovođenje ponovlјenog glasanja za izbor predsednika Republike Srbije, kao i sa radom i sastavom Republičke izborne komisije. Takođe, gospodin Đurđević upoznao je predstavnike MPS ZND sa procedurom formiranja radnih tela i biračkih odbora u stalnom sastavu, odnosno sa metodologijom po kojoj je postignuta proporcionalna zastuplјenost parlamentarnih stranaka u njihovom sastavu.\nU nastavku sastanka, razmenjena su iskustva i nedostaci sa kojima se susreću izborne komisije obe države. U razgovoru je ukazano i na neke nedostatke izbornog procesa u Srbiji, kao što je nepostojanje jedinstvenog biračkog spiska i nedostatak adekvatnih pravnih mehanizama za sankcionisanje kršenja predizborne tišine.\nSagovornici su se saglasili da su i Srbija i Ruska Federacija jake pravne države koje teže da ostvare najviše demokratske standarde.\nPredstavnici MPS ZND su istakli da će pažlјivo pratiti sprovođenje izbora u Srbiji i kako je na sastanku rečeno, to će biti prilika da dobiju korisne informacije i savete, koji će im biti od velikog značaja za pripremu predstojećih predsedničkih izbora u Ruskoj Federaciji. Gospodin Đurđević je ponudio punu saradnju Republičke izborne komisije koja im je na raspolaganju za razmenu iskustava.\nU delegaciji Međuparlamentarne skupštine bili su Vasili Likačev, zamenik predsednika Odbora za međunarodna pitanja Federalnog saveta Federalne skupštine Ruske Federacije, Dmitri Sambuk, sekretar Stalne Komisije MPS ZND za politička pitanja i međunarodnu saradnju iz Sekretarijata Saveta MPS ZND, kao i predstavnici Ambasade Ruske Federacije u Beogradu, Aleksej A. Sokolov i Sergej Gušin.\n16. januar 2008. godine\nNa sednici Republičke izborne komisije održanoj 16. januara 2008. godine, izraženo je nezadovolјstvo ponašanjem pojedinih sredstava javnog informisanja u toku izbornog postupka.\nNaime, uprkos dosadašnjim obraćanjima javnosti Republičke izborne komisije, postoje indicije da pojedina sredstva javnog informisanja i dalјe krše principe ravnopravnosti, jednake zastuplјenosti, nepristrasnosti i objektivnosti u predstavlјanju predlagača kandidata i kandidata za predsednika Republike.\nRepublička izborna komisija još jednom podseća i upozorava na zakonsku obavezu svih sredstava javnog informisanja da su dužni da poštuju ove principe.


NovaEnergija.net » 3.000 IT profesionalaca i privrednika potpisalo peticiju Ministarstvu privrede! 3.000 IT profesionalaca i privrednika potpisalo peticiju Ministarstvu privrede! – NovaEnergija.net\nwritten by Jelena Jovičić October 21, 2016\n“Ministarstvo privrede ugrožava srpsku IT industriju — udružimo se protiv štetnih subvencija“. Pod ovim naslovom objavljen je tekst na portalu Startit-a u kojem se navodi nedavna informacija iz medija prema kojoj država podstiče rast i razvoj stranih kompanija, među kojom i jedne IT kompanije.\nMinistarstvo privrede je nakon toga izdalo saopštenje u kojem navodi da subvencija iznosi 1,6 miliona evra.\nU tekstu se navodi “Problem sa ovom odlukom je što država na ovaj način favorizuje stranu kompaniju i nagrađuje je za zapošljavanje na tržištu rada na kome svakako nema dovoljno kadra za kompanije koje već posluju odavde. Podrškom Endavi država neće postići povećanje zaposlenosti, već će samo prebaciti radno mesto onima koji su već u radnom odnosu. Iznos ovog podsticaja je 1.6 miliona evra, i dolazi iz budžeta, odnosno — iz poreza nas građana i naših preduzeća.\nDa sumiramo — sve IT kompanije u Srbiji se bore za veoma ograničenu količinu softverskih stručnjaka, koja se procenjuje na 15.000.”\nTim povodom, na portalu je pokrenuta peticija “kojom pozivamo Ministarstvo privrede da otkaže ovu subvenciju, kako bi na taj način održala “zdravost” najzdravije domaće privredne grane, kako ne bi gušila njen rast, i učinila srpski IT sektor motorom razvoja domaće ekonomije“, navodi se u tekstu.\nPeticiju je do sada potpisalo 3.000 ljudi, a ako to želite i vi, peticija se nalazi na ovom linku.\n3.000 IT profesionalaca i privrednika potpisalo peticiju Ministarstvu privrede! was last modified: October 21st, 2016 by Jelena Jovičić\nit sektorministarstvo privredepeticijapodsticajsubvencijetop\nU ovom gradu svi se voze za džabe i to im donosi 20 miliona evra godišnje?!\nDa li vam se dopada novi interfejs Vibera?


eKapija | EBRD nastavlja da podržava mala i srednja preduzeća u Srbiji - Privrednicima dostupni grantovi za "savetnike" do 10.000 EUR\nIzvor: eKapija | Ponedeljak, 07.03.2016.| 13:31\nEBRD nastavlja da podržava mala i srednja preduzeća u Srbiji - Privrednicima dostupni grantovi za "savetnike" do 10.000 EUR\nEvropska banka za obnovu i razvoj nastaviće da podržava mala i srednja preduzeća, poručili su predstavnici te banke, koji su u petak, 4. marta pozvali firme iz tog sektora da se prijave za programe stručnog savetovanja.\nUprkos tome što generišu skoro 70% radnih mesta, stvaraju 54% bruto dodate vrednosti i oko 34% bruto domaćeg proizvoda, mala i srednja preduzeća u Srbiji suočavaju se sa brojnim izazovima. Kako bi se unapredilo njihovo poslovanje, pod okriljem EBRD-a od 2013. godine sprovodi se "Program podrške malim i srednjim preduzećima u Srbiji", koji finansira Evropska unija uz podršku Ministarstva privrede Vlade Srbije.\nDo sada je u tome učestvovalo više od 240 preduzeća kojima su domaći i inostrani konsultanti pomagali, omogućavajući im potrebne tehničke veštine i know-how, kako bi podstakli inovacije, privukli investitore, stekli odgovarajuću stručnost, postali lideri u poslovanju i na taj način povećali konkurentnost i produktivnost u privatnom sektoru u Srbiji. Za konsultante je do sada utrošeno 15,5 mil EUR od donacija, različitih donatora, na prvom mestu od EU, ali i puno drugih koji su ujedno i akcionari EBRD, rečeno je novinarima na predstavljanju rezultata "Programa podrške malim i srednjim preduzećima u Srbiji".\nOvaj program je podržao kompanije iz različitih industrija, kao što je sektor hrane i pića, veleprodaja i maloprodaja, distribucija, izgradnja i inženjering.\n- MSP firme dobijaju našu pomoć, a u okviru ovog projekta reč je o konsultacijama. I kad vidimo male firme koje su koristile našu pomoć da investiraju dalje i napreduju, to je sjajno i želimo da se njihov rast nastavi. Kad bi 100 kompanija godišnje pomogli, bilo bi dobro, jer su one važan deo ekonomije - rekao je Berg.\nOn je objasnio da u okviru ovog projekta firme ne dobijaju 100% grantova, već se očekuje da i one učestvuju. Prema njegovim rečima, EBRD je od 2001. godine u Srbiji podržala više od 750 preduzeća, što je pomoglo razvoju privatnog sektora.\nBojana Vukosavljević iz EBRD-a objasnila je danas da je maksimum granta za savetnike 10.000 EUR, a procenat koji daju donatori zavisiće od konsultantske usluge i lokacije kompanije, pa su one iz manjih sredina dobijale veći procenat granta.\nOna je rekla da je program podržao kompanije iz različitih industrija, kao što je sektor hrane i pića, veleprodaja i maloprodaja, distribucija, izgradnja i inženjering, i istakla da je 77% preduzeća koja su dobila savete EBRD povećalo obrt, i to u proseku za 23%.\n- Više od polovine firmi koje su zatražile savet kroz ovaj program povećale su broj zaposlenih u proseku za 14%. Pozitivna iskustva kako malih i srednjih preduzeća tako i konsultanata su veoma ohrabrujuća, i mi imamo nameru da nastavimo ovaj program u Srbiji - rekla je Vukosavljević i podsetila da EBRD ne podržava sektor finansija, duvansku i vojnu industriju, igre na sreću...\nOna je najavila i da je u planu da od juna startuje regionalni projekat EDIF koji bi podržalo Ministarstvo privrede i Svetska banka.\n- Naša ideja je da na taj način budemo ovde tri do četiri godine, da bi se sektor MSP pripremio za ulazak u Evropu i da nastave život i kad nema pomoći - rekla je Vukosavljević.\nPomoćnica ministra privrede Katarina Obradović Jovanović rekla je da je ova podrška važan element, i izrazila nadu da će resorno ministarstvo nastaviti saradnju sa EBRD i u "Godini preduzetništva".\n- Ovo je jedan od projekata i inicijativa koji su predstavljeni i na sajtu godinapreduzetnistva.rs - ukazala je dodajući da je namera da se i u narednom periodu nastavi sa sprovođenjem projekata, i da to na kraju ipostane standardna usluga koja je raspoloživa uvek u našoj zemlji.\n- Znanje je resurs koji nedostaje - poručila je, dodajući da znači obezbeđivanje kvalitetnih saveta i konkretnih iskustava stručnjaka iz inostranstva.\n- Projekat pokazuje kako efikasno da se koriste sredstva EU kroz IPA fondove i da se usmere na mala i srednja preduzeća za koja su preko potrebna - rekla he Obradović Jovanović.\n"Ivković" za primer\nMiloš Ivković, vlasnik trikotaže "Ivković", je jedan od višestrukih učesnika ovog projekta. Prvi put kada je konkurisao odbili su ga, ali upornost mu se već drugi put isplatila i uz savetodavnu pomoć stručnjaka ali i uz učestvovanje u drugim razvojnim projektima, uspeo je da napravi uspešno izvozno preduzeće.\n- Mi sarađujemo sa EBRD-om od 2010. godine, i imali smo više projekata na kojima smo radili zajedno, pojedine je EBRD u potpunosti finansirao, a neke smo mi kofinansirali. Zahvaljujući "Programu podrške malim i srednjim preduzećima u Srbiji - dobili smo dosta znanja i iskustava i mnogo su nam značili praktični saveti internacionalnih konsultanata, najviše kada smo pokretali novi proizvodni procesi to u smislu najbazičnijih saveta" - kaže Ivković.\nOn je dodao da su oni porodična firma koja postoji od 2004, a danas prodaju i u inostranstvu, tako da i praćenje finansijskih izveštaja predstavlja neophodni deo poslovanja kako bi se postigli najbolji rezultati, te im je tu EBRD jako pomogao.\n- Što se tiče ostalih firmi, barem u tekstilnoj industriji, znam da i oni sarađuju i učestvuju u ovakvim programima i zadovoljni su - zaključio je Miloš Ivković, direktor preduzeća "Ivković".


Zašto Partizan ima igrače koje može da proda više od Zvezde? - Telegraf.rs\nIlustracija: Nikola Jovanović Foto: Marko Jovanović/Nikola Tomić\nPartizan je na pragu velikog transfera koji bi mogao potpuno da preokrene sudbinu crno-belih, jer je u Humsku stigla ponuda Monaka teška 12 miliona evra za Strahinju Pavlovića. Prva runda razgovora obavljena je u Parizu, a ukoliko se sve dobro završi u pregovorima, crno-beli će 1. januara, kada zvanično počinje prelazni rok, mogli da budu bogatiji za 12 miliona evra.\nOvo će biti rekordan transfer u modernoj istoriji kluba iz Humske, a za to zaslugu imaju treneri koji su dali šansu Pavloviću i "gurnuli ga u vatru", iako je izuzetno mlad.\nPošto su danas na meti velikih evropskih klubova mladi igrači, tako Partizan u Strahinji Pavloviću ima ogroman potencijal i mogućnost zarade, a ulog\nPored njega, Partizan ima još dva bisera za koje u Humskoj veruju da mogu da zarade više od 10 miliona evra. U pitanju su Filip Stevanović, koji je talenat kakav se dugo nije pojavio u Srbiji, za koga se veruje da će ostvariti i veći transfer od Strahinje Pavlovića.\nDrugi je Lazar Pavlović 18-godišnji fudbaler koji nosi desetku u Partizanu, specifičan i veoma talentovan fudbaler, za koga u Humskoj procenjuju da može da dostigne transfer od 10 miliona evra.\nJedan od igrača koji ima veliki potencijal je i 20-godišnji napadač Nikola Lakčević, koji bi mogao da ostvari transfer vredan nekoliko miliona evra.\nNikola Lakčević; Foto: Telegraf\nPartizanu "guranje" mladih i talentovanih fudbalera iz svoje omladinske škole počinje da se isplaćuje, a višemilionski transfer od Strahinje Pavlovića i mogući kansiji transferi od Lazara Pavlovića i Filipa Stevanovića mogli bi da zanačajno preokrenu finansijsku situaciju na crno-beloj strani Topčiderskog brda.\nSa druge strane, Zvezda se opredelila za drugu taktiku. Ulazak u Ligu šampiona dva puta uzastopno, uticao je na promenu razmišljanja - iskustvo i stranic ispred mladosti i klinaca iz omladinske škole, pa je tako Zvezda došla u potencijalno neugodnu poziciju, da neće imati koga da proda za ozbiljniji novac.\nDejan Joveljić i Aleksa Terzić, dvojac Zvezdinih bisera koje je Zvezda prodala na leto za 4.5 i 1.7 miliona; Foto: Crvenazvezdafk.com\nProteklog leta prodati su Dejan Joveljić Ajntrahtu za 4,5 miliona evra i Aleksa Terzić Fiorentini za 1.7 miliona evra, a to su bile dve najveće "zlatne koke" koje je Zvezda imala u svojim redovima.\nZvezdi sada glavnu reč imaju iskusniji domaći igrači i stranci, dok su potencijalno najvredniji igrači Njegoš Petrović i Veljko Nikolić. Petrović je tek nedavno počeo da dobija šansu, ali je to nedovoljno da ozbiljnije privuče pažnju velikih evropskih klubova, jer i na meču protiv Totenhema, gde je debitovao kao starter u Ligi šampiona, nije imao najbolju partiju.\nVeljko Nikolić je ofanzivni vezista koji je pre nekoliko godina doveden iz OFK Beograda. Do sada se "kalio" u omladincima i Zvezdinoj filijali Grafičaru, odakle je prekomandovan u prvi tim, međutim, ove sezone i dalje nije dobio šansu da zaigra u Zvezdi.\nVeljko Nikolić; Foto: Crvenazvezdafk.com\nUkoliko Zvezda ne želi da dođe u situaciju da nema koga da proda, a trenutno je tako, moraće da pruži šansu mladim i talentovanim igračima i biserima iz svoje omladinske škole, jer su upravo mladi i perspektivni igrači trenutno najtraženiji na fudbalskom tržištu i jedino oni mogu da donesu višemilionsku ponudu u klub.\nBoaći, Pavkov, Borjan, Marin, Rodić i ostali prvotimci Zvezde jesu igrači na kojima crveno-beli mogu da zarade nekoliko miliona, ali oni su prvenstveno dovedeni da donesu rezultat i novac upravo kroz rezultate, što su i uspeli ulaskom u Ligi šampiona.\nMeđutim, ne spadaju u red mlađih igrača, te im tržišna cena nije velika i za njih je nemoguće očekvati ponude kakve su dolazile za Nemanju Radonjića, Marka Grujića, braću Ilić ili Dejana Joveljića...\nZato bi Zvezda morala da razmisli o promeni taktike i miksu stranaca, iskusnih domaćih, uz dovoljno prostora za "guranje" najvećih talenata, kako bi na leto mogla da zaradi i od prodaje igrača.


Futsal u Banjaluci: Srpska protiv Srbije – mojKontakt portal – Radio Televizija Kontakt\nFutsal u Banjaluci: Srpska protiv Srbije\nFutsal reprezentacija Srbije trebalo bi da bude gost Banjaluke u nedjelju i odigra prijateljsku utakmicu sa selekcijom Republike Srpske.\n– Imamo prijateljske veze sa reprezentativcima Srbije i došli smo na ideju da budu naši gosti. Futsal je sada na vrhuncu popularnosti i dolazak “orlova” u Banjaluku bio bi veliki pogodak. Uspostavili smo kontakt sa selektorom Aleksandrom Kovačevićem koji je načelno obećao dolazak, ali čekamo odluku FS RS koja čeka dopuštenje UEFA. Nadamo se da će pozitivan odgovor stići što prije, čak do utorka – izjavio je predstavnik Sokratesa Milan Ćurlić.\n– Obratili smo se dopisom Fudbalskom savezu Srbije da želimo igrati sa njima u Banjaluci u terminu koji njima bude odgovarao i sada čekamo njihov zvanični odgovor. Ujedno, treba nam dozvola UEFA jer je riječ o zvaničnom prijateljskom meču dvije nacionalne selekcije. Procedura dobijanja odobrenja za futsal je ista kao i za “A” selekcije, a dopis povodom toga upućen je prošle sedmice. Termin još ne znam, ali to bismo mogli veoma brzo da organizujemo ako dobijemo potvrdan odgovor – izjavio je generalni sekretar FS RS Rodoljub Petković.\nRepublika Srpska trenutno nema formiranu futsal reprezentaciju kao i selektora, ali bi se to lako moglo organizovati. – Istina je da nemamo futsal reprezentaciju, ali bi to veoma brzo mogla da riješi komisija za mali fudbal Fudbalskog saveza – kazao je Petković.\nPoskupljuje cigarete, alkohol, gorivo…\nNSRS: Nastavak sjednice


Sve članice Evropske unije (EU) moraju imati na umu da imamo geostrateški interes da se zemlje Zapadnog Balkana prime u EU, izjavila je 13. septembra nemačka kancelarka Angela Merkel u Beogradu.\nNemačka kancelarka Angela Merkel stigla je u ponedeljak, 13. septembra popodne, na početku puta u zemlje Zapadnog Balkana, u zvaničnu posetu Srbiji.\nOna je nakon sastanka sa predsednikom Srbije Aleksandrom Vučićem rekla i da je Srbija napredovala kada je reč o evrointegracijama, ali da joj predstoji još posla na tom putu.\n"Ohrabrujem vas da idete dalje ka pravnoj državi, ka pluralnom društvu. Ekonomski uspesi bi trebalo da budu podstrek da se članstvo (u EU) isplati", rekla je Merkel.\nOna je dodala i da je pitanje priznanja nezavisnosti Kosova, kada je reč o Srbiji, pitanje koje će se rešavati "na kraju jednog procesa".\n"Neka pitanja će se rešiti na kraju jednog procesa. Svi znaju da nisu neke članice EU priznale Kosovo. Pitanje se mora rešiti. Nema smisla razgovarati o kraju nekog procesa pre nego što se reše neke druge stvari, pa onda čitav proces", rekla je Merkel.\nVučić: Svesni smo da je Kosovo uslov za evrointegracije Srbije\nPredsednik Srbije Aleksandar Vučić izjavio je nakon sastanka sa nemačkom kancelarkom da zvaničnici u Srbiji znaju da je rešavanje pitanja Kosova uslov za ulazak u EU.\n"Neću negirati naša saznanja šta su uslovi za ulazak u EU. Kao što čujete od Prištine da oni imaju svoj Ustav, tako i mi imamo naš Ustav kog se držimo. Mi smo spremni za kompromis, za kompromisno rešenje. Ako je pitanje da li smo svesni da nećemo biti članica EU pre rešavanja pitanja, svesni smo", rekao je Vučić.\nOn je ponovio i da nije za zamrznuti konflikt kada je reč o odnosima Srbije i Kosova, već da je otvoren za dijalog i kompromisno rešenje.\n"Ali to mora biti kompromis, a ne poražavajuće za Srbiju", dodao je Vučić.\nPredsednik Srbije je zahvalio nemačkoj kancelarki za posvećenost državama Zapadnog Balkana tokom njenog mandata. On je naveo i da, kada je reč o njenom nasleđu u tom regionu, treba istaći da je Nemačka pomogla tokom perioda migracija i tokom pandemije, ali i da se održavao mir.\n"To je izuzetno nasleđe", ocenio je Vučić.\nNemačka kancelarka Angela Merkel izjavila je i da će se EU sigurno baviti pitanjem eksploatacije litijuma u Srbiji.\n"Srbija ima nešto što zaista vredi, ali postoji zabrinutost da li će eksploatacija biti u skladu sa ekološkim standardima. Mislim da EU ima dobre standarde, države članice će se sigurno baviti tim pitanjem jer je klimatska neutralnost u Evropi zaista važno pitanje", rekla je Merkel.\nPitanje eksploatacije rude litijum u zapadnoj Srbiji, za šta je zainteresovana kompanija "Rio Tinto" pokrenula je proteste ekoloških aktivista, koji upozoravaju da bi to moglo značajno da utiče na životnu sredinu.\nNakon pritiska javnosti, predsednik Srbije je najavio u julu da će se o tome građani izjašnjavati na referendumu.\nKako je rečeno nakon sastanka, Vučić i Merkel su dogovorili potpisivanje nekoliko ugovora između vlada dve zemlje, posebno u oblasti obrazovanja i klimatskih promena.\nDvoje državnika su razgovarali i o rezultatima Berlinskog procesa, koji je započet 2014.\nTaj proces je inicijativa Evropske unije i njenih članica sa ciljem unapređenja saradnje zemalja regiona Zapadnog Balkana i jačanja njegove evropske perspektive.\nKako je najavljeno, tokom posete Beogradu Merkel će imati i razgovore sa predstavnicima civilnog društva svih šest ekonomija Zapadnog Balkana.\nSvoj stav su tokom dana izneli i pojedini opozicioni političari. Jedan od njih, lider Stranke slobode i pravde (SSP) Dragan Đilas izjavio je na konferenciji za novinare ispred zgrade Predsedništva Srbije, da je Merkel "dovela i održavala Vučića na vlasti".\n"Merkel je istorijska ličnost, obeležila je jednu epohu Nemačke i Evrope. Iza nje će ostati mnoge stvari ali će u nasleđe ostati i (mađarski premijer Viktor) Orban, (premijer Slovenije Janez) Janša i Vučić. Najviše Vučić", rekao je Đilas.\nĐilas je kritikovao EU i nemačku kancelarku na, kako je rekao, "uništavanje institucija, demokratije, slobode u Srbiji", zbog ustupaka koje je Vučić pravio kada je reč o Kosovu.\nAngela Merkel 14. septembra putuje u Tiranu gde će se sastati sa premijerom Albanije Edijem Ramom.\nOna će zatim imati zajednički ručak sa šefovima vlada zapadnobalkanske šestorke, a potom i odvojene sastanke sa premijerima Crne Gore, Bosne i Hercegovine, Severne Makedonije i Kosova.\nOvo je, inače, oproštajna poseta Merkel, jer se ona neće kandidovati za novi mandat na predstojećim izborima 26. septembra\nOna je uputila 7. septembra poziv glasačima da podrže vladu na čelu sa konzervativcem Arminom Lašetom (Laschet) na nacionalnim izborima ovog meseca i rekla da je druga opcija vladajuća koalicija levog krila.\nArmin Lašet, Berlin (11. jun 2021.)\nIstraživanje za dnevni list Bild pokazalo je da je konzervativni savez ima 20 posto podrške, što je njihov najgori rezultat u posleratnom periodu.\nPredvođen Angelom Merkel, blok je osvojio 33 posto na poslednjim izborima 2017. godine.


Vujanović: Sa Nikolićem moguća dobra saradnja - Radio Slobodna Evropa\nVijestiRaspored emisijaProgramiPodcastKako nas slušatiFrekvencije u BiHFrekvencije u SrbijiFrekvencije u Crnoj Gori Pojma nema, a svira Sjećanje na budućnost Protest prosvjetnih radnika u Sarajevu Sedmica u slikama: 12.- 18. maj 2013. Stranica TV LibertyRSE na YouTube-uFoto galerijeVideo Vijesti Vujanović: Sa Nikolićem moguća dobra saradnja Printajte Veličina slova - + 14.07.2012 Predsednik Crne Gore Filip Vujanović rekao je da je sa novim predsednikom Srbije moguće ostvariti "kvalitetnu državničku saradnju".\nIzbor urednika Beograd i Priština Postignut načelni dogovor o primeni sporazuma Reakcije u Srbiji Sveti Njegoš po Amfilohiju Reakcije na Kosovu Srbija nema nadležnost nad Trepčom Bosna i Hercegovina FBiH u ćorsokaku: Opstrukcije, blokade i pad prihoda Crna Gora Godišnjica nezavisnosti: Nagomilani problemi i otrežnjenje NajčitanijeDa li je Beograd otpisao Dodika? (3144)Očekuje se otkrivanje masovnih grobnica u Srbiji (1078)Sveti Njegoš po Amfilohiju (1049)Zašto bebe u skoro svim zemljama svijeta kažu "mama" (1027) Brisel: Postignut načelni dogovor o primeni sporazuma, na potezu vlade (774) Reakcije na Kosovu: Srbija nema nadležnost nad Trepčom (753) Lucić: Ko to kaže, ko to laže, Mala Azija je mala... (750)Štiks: Subverzivne poruke iz Zagreba (709) Putovanje bh. građana u Hrvatsku: Biometrijski pasoš, lična karta ili viza (644)Lokalni izbori u Hrvatskoj: Zatvorena birališta (643)Najčešće poslanoSveti Njegoš po AmfilohijuSomun na godišnjicu prijema u UN: BiH nije dobila šansu da se razvija normalnoOčekuje se otkrivanje masovnih grobnica u Srbiji Pravoslavne crkve u borbi protiv modernizacije i sekularizacijeNajviše komentaraDa li je Beograd otpisao Dodika? (84)Skupština Vojvodine usvojila deklaraciju (25)Sveti Njegoš po Amfilohiju (23)Štiks: Subverzivne poruke iz Zagreba (13)Vestervele u Beogradu: Datum zavisi od implementacije sporazuma (10)Virus pasivnosti među mladima u BiH (10)Šaškor: Vlast slabija, opozicija jača (8)FBiH u ćorsokaku: Opstrukcije, blokade i pad prihoda (8)Brisel: Postignut načelni dogovor o primeni sporazuma, na potezu vlade (8)Bh. političari rekorderi u neradu i platama (7)Najgledanije Pojma nema, a svira Cetinje: „Marš protiv mafije – Marš za slobodu“ Sedmica u slikama: 12.- 18. maj 2013. SAD: 24 mrtvih u naletu tornada SAD: Desetine žrtava u naletu tornada Dvije škole, pamet jedna Brutalno ubojstvo u Londonu Minerali iz Trepče Sjećanje na budućnost Protest prosvjetnih radnika u Sarajevu Produkti i uslugePodkastRSSPretplataMobilni telefon RSE


Nemanja Vukićević, Author at Ekonomist\nAuthor: Nemanja Vukićević\nČini se da ni sam šef Jelisejske palate, Emanuel Makron, nije slutio da će njegova vladavina biti ozbiljno "poljuljana" kada je zarad tzv. zelenog argumenta, najavio povećanje cijena naftnih derivata i uvođenja novih poreza na iste. Vlada je pečatno tvrdila da su porez i rast cijena dio plana da se\nPredsjednik Sjedinjenih Američkih Država, Donald Tramp, oštro je kritikovao “Harli Dejvidson” koji je najavio da će zbog porasta troškova usljed novih evropskih tarifa, prebaciti proizvodnju za evropsko tržište iz SAD u inostranstvo. Cilj preseljenja proizvodnje u postrojenja u inostranstvu bio bi da se izbjegnu carinske barijere EU. - Iznenađuje što će\nAmandmanima na izmjene Zakona o planiranju i izgradnji predloženo je produženje roka opštinama za donošenje planskih dokumenata za 2 ipo mjeseca, odnosno do 1. oktobra tekuće godine. Predviđeno je takođe da građani mogu prijaviti objekat za legalizaciju samo sa potvrdom iz katastra da su predali elaborate na ovjeru, kazao je juče


U automobilskim i ostalim vozilima na točkove diferencijal je uređaj koji se najčešće sastoji od zupčanika koji omogućavaju da se svaki pogonski točak obrće različitim brzinama dok iste dovodi u podjednak obrtni momenat. Ovi zupčanici se prave od specijalno selektovanih materijala u strogo kontrolisanim uslovima.\nU našoj firmi možete pronaći sve delove diferencijala po veoma povoljnim uslovima.\nPoštovani prijatelji i saradnici, Radno vreme firme Slovis d.o.o. tokom vanrednog stanja: Ponedeljak - petak: 08:00 - 15:00 Subota: 08:00 - više\nPeriodična zamena ulja i filtera održava čistim unutrašnjost motora. Prašina, metalni opljci, kondenzacija, čak i antifriz mogu zapr više\nZamena filtera kabine spada u redovne periodične servise zamene svih filtera. Filter kabine, filter polena i filter klime su različiti nazivi za pre više\nDaily Euro 6 furgon ulaže svoj poslovni instinkt u napredne tehnologije motora i menjača kako bi vam pružio vrhunske performanse koje su vam p više\nFirma Slovis d.o.o. želi svim poslovnim partnerima da čestita Novu godinu i Božić, i poželi mnogo uspeha u narednoj godini. Obave&scaron više


Đurić pred Čukarički: Očekuje nas najbitniji meč do sada\nIzvor: Radio Televizija Vojvodine, 09.Jun.2020, 18:44\nU polufinalu Kupa Srbije, fudbaleri Vojvodine sutra gostuju ekipi Čukaričkog u Beogradu. Biće to jedan od najmanje tri preostala meča za crveno-bele do kraja sezone, mada se svi u redovima „stare dame“ nadaju da će, do kraja sezone, ipak odigrati još četiri utakmice, odnosno da će biti učesnici i finala Kupa Srbije, koje je zakazano za 24. jun.\nU slučaju pobede u svim preostalim mečevima do kraja, Voša ne samo da će izboriti plasman u Evropu i osvojiti trofej, već >> Pročitaj celu vest na sajtu Radio Televizija Vojvodine << će steći i zvanje vicešampiona države i omogućiti sebi da u kvalifikacijama za Ligu Evrope naredne sezone startuje tek od drugog kola. Samim tim, bila bi to najuspešnija sezona za klub još od 1989. godine, kada je Voša osvojila svoju poslednju šampionsku titulu.\nMeđutim, sa druge strane, crveno-beli teoretski još nisu obezbedili ni plasman u Evropu, s obzirom na to da, ako Čukarički osvoji Kup, a TSC pretkne „staru damu“ na trećem mestu na tabeli, ta dva tima će se, uz Crvenu zvezdu i Partizan, sledeće sezone naći na evropskoj sceni. Samim tim, jasno je da crveno-beli moraju ići korak po korak, a prvi, izuzetno važan, očekuje ih već sutra u Beogradu.\nPrema rečima štopera crveno-belih Đorđa Đurića, biće to izuzetno teška i neizvesna utakmica.\n"Meč koji nas očekuje sutra će svakako biti najteži, ali i najbitniji za nas u dosadašnjem toku sezone. Imamo ogromnu želju da izborimo plasman u finale Kupa Srbije, u kojem Vojvodina nije učestvovala još od 2014. godine, te mislim da bi to bio jedan veliki uspeh za ovu generaciju. Naravno, još uvek imamo i ambicije u prvenstvu, gde ćemo pokušati da osvojimo drugo mesto, a svakako nam je primarni cilj da kroz bilo koje takmičenje izborimo plasman u Evropu. Ako sutra eliminišemo Čukarički iz Kupa, definitivno ćemo obezbediti nastup na evropskoj sceni, a ja verujem da ćemo u tome uspeti i pokazati da je Vojvodina klub velikog renomea i tradicije", kaže Đurić.\nOn je prošlog leta stigao u Vojvodinu i to upravo iz Čukaričkog.\n"To je vrlo organizovan klub, na čelu sa predsednikom Draganom Obradovićem. Konstantno imaju dobru ekipu, u čijem sastavu se nalazi nekoliko iskusnih igrača, kao što su Puškarić, Docić, Kajević… U sadašnjem timu Vojvodine, dres Čukaričkog smo prethodno nosili Nikola Drinčić, Petar Bojić i ja, a tamo su bili i šef Lalatović i njegovi pomoćnici Dragan Šarac i Vidak Bratić. Sigurno je da ćemo svi mi imati poseban motiv na sutrašnjoj utakmici", ističe Đurić.\nVojvodina će u Beogradu imati veliku podršku navijača, za koje su obezbeđeni besplatan prevoz i ulaznice za ovu utakmicu.\n"Naši navijači nam stvarno pružaju podršku na svakoj utakmici i uvek su sa nama, gde god da igramo. Bili su sa nama i u Ivanjici i njihova podrška je stvarno za desetku. U ovom trenutku, nama je možda i najbitnije da nam pesma navijača ulije dodatnu snagu na terenu, kako bismo se svi zajedno radovali velikom uspehu. Zbog navijača, kao i zbog celog kluba, svi mi igrači jako želimo da izborimo finale i upustimo se u borbu za trofej", rekao je Đurić.\nPrijave za odlazak na sutrašnji meč moguće su još danas u šopu navijača Vojvodine na zapadnoj tribini „Karađorđa“ (pored ulaza broj 2) od 10 do 18 časova, a skup pred polazak zakazan je za sredu u 14 sati kod južne tribine stadiona „Karađorđe“.\nVeselinović: Duel mladosti i iskustva, borićemo se do kraja\nTrener fudbalera Čukaričkog Aleksandar Veselinović izjavio je danas da je meč s Vojvodinom u polufinalu Kupa Srbije najvažniji za njegov tim u dosadašnjem delu sezone.\n"Pre svega, moram da kažem da me je životni put vodio tako da sam dva puta bio trener fudbalskog kluba Vojvodina. Čast mi je bila, zbog veličine tog kluba, svi mi kad spomenemo ime Vojvodine u srpskom fudbalu moramo da budemo puni poštovanja prema svemu onome što su oni uradili. Istovremeno, poštovanje i kolegi Lalatoviću i sadašnjoj ekipi Vojvodine za igre koje su prikazali i u Super ligi i u Kupu Srbije", rekao je Veselinović za klupski sajt.\nDuel Čukaričkog i Vojvodine biće duel mladosti i iskustva, smatra šef struke Brđana.\n"Karakteristično je da ćemo izvesti tim sa sedam-osam klinaca, protiv Vojvodine koja će sigurno imati deset, a možda i jedanaest iskusnih igrača. Biće to duel između ekstra iskusne i ekstra mlade, talentovane ekipe. Videćemo u jednoj utakmici šta donosi mladost, a šta iskustvo. Ponavljam, nadam se da će svi koji budu gledali ovaj meč uživati u odličnoj predstavi", rekao je Veselinović.\nVojvodina je blizu toga da teoretski obezbedi plasman u kvalifikacije za Ligu Evrope preko Superlige, Čukarički put Evrope vodi samo Kup Srbije, a Veselinović je objasnio može li ta činjenica da utiče na polufinalni susret ova dva tima.\n"Naš osnovni cilj je bio da se ove sezone plasiramo u plej-of i da afirmišemo što više mladih igrača. Ostavljam javnosti da proceni sve ono što Čukarički radi ove sezone. Kad govorim o Evropi, posle našeg plasman au polufinale Kupa Srbije, sasvim je jasno da je Čukarički oštećen odlukom da se ne igra plej-of i da smo eliminisani da imamo ravnopravne uslove da se borimo za Evropu. Moramo da ispoštujemo propise i da se ponašamo u skladu sa njima", zaključio je Veselinović.


Najbolji sa najboljima: Kajakaš Darko Savić novo zaštitno lice kompanije Hifa Petrol (FOTO) - Kameleon M&M\nBosna i Hercegovina dobila dva nova nacionalna spomenika\nPogledajte izgled plaža u Hrvatskoj prije i tokom pandemije koronavirusa\nAjdinovići – ODMOR IZ SNOVA: AKCIJSKE CIJENE UZ BOGATU ALL INCLUSIVE PONUDU\nWHO: U toku testiranje 17 vakcina na ljudima\nJoš jedna žrtva virusa korona u Bosni i Hercegovini\nParlament BiH k’o cirkuska šatra\nWHO na spisak dodao još tri nova simptoma korone: Ne smijete ih ignorisati!\nKoalama prijeti izumiranje, preostalo ih je tek oko 80.000\nNajbolji sa najboljima: Kajakaš Darko Savić novo zaštitno lice kompanije Hifa Petrol (FOTO)\nHifa Petrol, najuspješnija naftna kompanija u BiH predstavila je svoje novo zaštitno lice, kajakaša Darka Savića. Na konferenciji za medije održanoj u Banjoj Luci, potpisan je dvogodišnji ugovor sa jednim od najuspješnijih kajakaša svijeta.\nUz sportiste Amela Tuku, Damira Džumhura, Mesuda Pezera i Sanjina Pehlivanovića, kompanija Hifa Petrol odabrala je još jednog uspješnog sportistu za zaštitno lice – Darka Savića.\nAlma Guberinić, marketing menadžer kompanije Hifa Petrol poželjela je Saviću dobrodošlicu u tim najboljih, te naglasila da Hifa Petrol svojim primjerom želi skrenuti pažnju javnosti na važnost sporta kao i podrške potrebne sportistima.\n„Mi u kompaniji Hifa Petrol smatramo da je pored postignutih značajnih poslovnih rezultata važna i društvena odgovornost i doprinos zajednici. Za zaštitna lica kompanije Hifa Petrol biramo vrhunske sportiste, jer su upravo oni najbolji ambasadori naše zemlje. Radujemo se saradnji sa Darkom Savićem i želimo mu uspjeh u budućim takmičenjima “, izjavila je Guberinić.\nDarko Savić proglašen je za najboljeg sportistu Republike Srpske 2018. godine, a u 2019. godini je bio polufinalista ICF Svjetskog prvenstva u kajaku i kanuu na mirnim vodama. Uspješni kajakaš iza sebe ima i jednu avanturističku vožnju kanuom od Banja Luke do Beograda.\n„Zaista mi je velika čast što ću u narednom periodu promovisati kompaniju Hifa Petrol. Iza mene je uspješna godina te se iskreno nadam da će mi naredna donijeti još bolje rezultate a ova saradnja mi je vjetar u leđa za buduća takmičenja“ – istakao je Savić.\nKampanja „Najbolji sa najboljim“ koju je Hifa Petrol pokrenula još 2015. godine usmjerena je zadržavanje talenata unutar BiH te na promociju mladih i perspektivnih ljudi u BiH. Cilj kampanje je da pokaže da je uspjeh moguć u BiH, a najbolji dokaz za to su zaštitna lica kompanije Hifa Petrol.\nHajrudin Ahmetlić, vlasnik HIFA PETROL-a: Nismo članica HIFA GROUP\nHIFA PETROL OTVORILA 41. BENZINSKU PUMPU U BIHAĆU\nPOSTANI DIO INKLUZIVNOG TIMA: Inkluzija je revolucija! U ovu borbu ulaze najhrabriji!


BNV: Podrška saradnji Srbije i BiH i uspostavljanju bošnjačko-srpskog dijaloga | Bošnjačko nacionalno vijeće\nBNV: Podrška saradnji Srbije i BiH i uspostavljanju bošnjačko-srpskog dijaloga\n30.04.2014. bnv No comments\nPredsjednik Bošnjačkog nacionalnog vijeća Esad Džudžević uputio je danas pismo predjsedniku Vlade Republike Srbije Aleksandru Vučiću, u kome se kaže:\n“Želim da Vam u ime Bošnjačkog nacionalnog vijeća i u svoje lično ime čestitam na preuzimanju funkcije predsjednika Vlade Republike Srbije i poželim puno sreće i uspjeha u obavljanju ove veoma odgovorne i važne dužnosti.\nIstovremeno, izražavam zadovoljstvo što ste kao premijer Srbije, prvu posjetu van zemlje, najavili odlazak u Sarajevo i Bosnu i Hercegovinu i raduje me poziv predsjedavajućeg Predsjedništva BiH Bakira Izetbegovića da učestvujete na 5. Međunarodnoj investicionoj konferenciji Sarajevo Biznis Forum, koja se održava 14. i 15. maja u Sarajevu.\nKoristim ovu priliku da Vas upoznam sa problemima sa kojima se suočavaju pripadnici bošnjačke nacionalne zajednice u Srbiji u procesu ostvarivanja prava u oblasti službene upotrebe bosanskoga jezika i pisma, informisanja na bosanskome jeziku, zaštite i očuvanja kulturne posebnosti i obrazovanja na maternjem jeziku.\nKada je oblast službene upotrebe bosanskoga jezika i pisma u pitanju, u skladu sa zakonskim odredbama, na zahtjev Bošnjačkog nacionalnog vijeća, bosanski jezik uveden je u službenu upotrebu u četiri sandžačke općine – u Novom Pazaru, Tutinu i Sjenici, od marta 2002. godine, a u Prijepolju od aprila 2009. godine. Iako ispunjavaju zakonski uslov, sandžačkim Bošnjacima u Priboju uskraćeno je pravo službene upotrebe i korištenja svog maternjeg bosanskoga jezika.\nU skladu sa Zakonom o nacionalnim savjetima nacionalnih manjina, Bošnjačko nacionalno vijeće 2009. godine usvojilo je Odluku o utvrđivanju tradicionalnih naziva jedinica lokalne samouprave, naseljenih mjesta i drugih geografskih naziva na bosanskome jeziku na području Novog Pazara, Tutina, Sjenice i Prijepolja. Na osnovu te odluke, mnogim naseljenim mjestima i geografskim pojmovima na području ovih općina vraćeni su njihovi tradicionalni nazivi na bosanskome jeziku. Napominjem da lokalne samouprave u Sandžaku još uvijek ne poštuju tu odluku, a u obavezi su da izmijene table ulica, naseljenih mjesta i saobraćajnih znakova tako da na njima budu ispisani nazivi na srpskome i bosanskome jeziku, odnosno na ćirilici i latinici, u skladu sa zakonom.\nU skladu sa pravom na vođenje sudskog i upravnog postupka na svom maternjem jeziku, kao i zbog mnogobrojnih zahtjeva građana da koriste ovo pravo, uputio sam pismo ministru pravde Nikoli Selakoviću, u kome sam zatražio da Ministarstvo pravde raspiše konkurs za sudske tumače za bosanski jezik, kako bi se odblokirao veliki broj sudskih predmeta, prije svega u Višem sudu u Prijepolju i Novom Pazaru.\nKada je informisanje na bosanskome jeziku u pitanju, Bošnjačko nacionalno vijeće obnovilo je 2008. godine “Sandžačke novine”, jedino štampano glasilo na bosanskome jeziku, koje je Ministarstvo kulture prestalo da sufinansira u decembru 2011. godine, što znači ukidanje stečenog prava, jer je Republika Srbija preuzela obavezu da finansijski obezbijedi sredstva za objavljivanje “Sandžačkih novina”, a međunarodna obaveza Republike Srbije je da pomogne štampanje glasila na jeziku manjinskog naroda, u skladu sa Evropskom poveljom o regionalnim i manjinskim jezicima.\nOdlukom Savjeta Republičke radiodifuzne agencije, radiodifuzne oblasti podijelile su regiju Sandžak na dvije oblasti i na taj način je prekršen niz zakona i Ustav Republike Srbije, kao i evropski standardi. U nekoliko navrata tražili smo od RRA i Vlade Republike Srbije da se izmjenom odluke područje šest sandžačkih općina u kojima u pretežnom ili najvećem broju žive sandžački Bošnjaci svrsta u jednu radiodifuznu oblast. Također, u više navrata smo tražili od RRA i Radio-televizije Srbije, formiranje redakcije za programe na bosanskome i drugim jezicima nacionalnih manjina u Centralnoj Srbiji pri RTS-u.\nNa posljednjem sastanku delegacije Bošnjačkog nacionalnog vijeća i ministra kulture Ivana Tasovca i njegovih najbližih saradnika 27. marta 2014. godine, obavješten sam da tradicionalne manifestacije Festival sandžačke sevdalinke (FESS), Sandžački književni susreti (SAKS) i Smotra bošnjačkih narodnih igara (SBONI), kao i časopis za društveni život i kulturu sandžačkih Bošnjaka “Bošnjačka riječ” neće biti sufinansirane od strane Ministarstva kulture i informisanja u 2014. godini. Sve tri manifestacije osnovane su 11. maja 2006. godine od strane Bošnjačkog nacionalnog vijeća, a časopis “Bošnjačka riječ” od januara 2006. godine. Ove tri tradicionalne manifestacije od posebnog značaja, kao i časopis “Bošnjačka riječ”, projektno su sufinasirani od strane Ministarstva kulture i informisanja do 2013. godine. Bošnjačko nacionalno vijeće nije apliciralo za sufinansiranje održavanja ovih manifestacija i izdavanja časopisa na posljednjem raspisanom konkursu, jer su predviđena sredstva nedovoljna da se održi kvalitet i renome koje su ove manifestacije i časopisa postigli u ranijim godinama.\nKulturno nasljeđe Bošnjaka u Republici Srbiji sistemski se uništava kako direktno od strane pojedinaca i grupa, negacijom i devastacijom pojedinih spomenika materijalnog i nematerijalnog kulturnog nasljeđa, tako i indirektno nebrigom postojećih državnih institucija, kao i odsustvom podrške i sufinansiranja Zavoda za kulturu sandžačkih Bošnjaka u Srbiji, koji je osnovan sa namenom da se bavi zaštitom i unapređenjem ukupnog kulturnog nasljeđa Bošnjaka u Srbiji.\nNastava na bosanskome jeziku u obrazovno-odgojnim ustanovama u Novom Pazaru, Sjenici i Tutinu počela je 2. septembra 2013. godine u 35 obrazovno-odgojnih ustanova, u 188 odjeljenja, koje pohađa 4088 učenika. Međutim, nastaju usporavanja u pravnoj i administrativnoj proceduri od strane Ministarstva prosvjete krajem 2013. godine i početkom 2014. godine, pa čak i nakon donošenja zaključka Vlade Srbije o prihvatanju “Izvještaja sa prijedlogom mjera za ostvarivanje prava Bošnjaka na obrazovanje na maternjem jeziku u Republici Srbiji”, na sjednici održanoj 1. novembra 2013. godine. Ovim zaključkom, Vlada Srbije podržava aktivnosti Ministarstva prosvete, nauke i tehnološkog razvoja u ostvarivanja manjinskih prava bošnjačke nacionalne manjine u Republici Srbiji, u skladu sa njihovim slobodno izraženim opredjeljenjem, postizanju njihove potpunije socijalne uključenosti, inkluzije, kao i ostvarenju jednog od ključnih strateških ciljeva Republike Srbije u oblasti obrazovanja: dostupnosti i kvalitetnim obrazovanjem za sve.\nPoštovani predsjedniče Vlade Srbije,\nŽelim da Vam skrenem posebnu pažnju da je potrebno da posjetite općinu Priboj i na taj način uputite poruku i ohrabrite pripadnike bošnjačke nacionalne zajednice u ovoj općini da koriste svoja prava garantovana zakonima, Ustavom i evropskim standardima, uključujući i pravo na obrazovanje na maternjem jeziku.\nDakle, predlažem Vam da neposredno prilikom posjete Sarajevu, svratite u Priboj i odate počast stradalim Bošnjacima u toj općini i danas, ove 2014. godine, garantujete sigurnost građanima bošnjačke nacionalnosti, koji još uvijek osjećaju strah na ovim prostorima zbog poznatih dešavanja i zločina koji su nad Bošnjacima vršeni tokom devedesetih godina XX vijeka, posebno u slučajevima otmice i ubistva 16 građana bošnjačke nacionalnosti u Sjeverinu 22. oktobra 1992. godine, ratnog zločina u selu Kukurovići u općini Priboj, 18. februara 1993. godine i slučaj otmice putnika iz voza u mjestu Štrpci 27. februara 1993. godine i njihovog ubistva u Višegradu.\nBošnjačko nacionalno vijeće očekuje od novoformirane Vlade Republike Srbije, da obezbijedi povratak prognanih Bošnjaka u Priboj i okolnim mjestima, njihov održiv opstanak i život, kao i podizanje dostojnih spomen-obilježja žrtvama otmice u Štrpcima i Sjeverinu, te materijalnu naknadu njihovim porodicama. Neophodno je rasvetljenje i procesuiranje odgovornih za teška kršenja ljudskih prava i zločine počinjene nad bošnjačkim narodom u Sandžaku. Vidljivo je da se ovaj, kao i drugi zločini počinjeni u vrijeme državnog terora 90-tih godina, i žrtve sve više potiskuju u zaborav, da se njihova težina pokušava relativizirati, što očigledno govori da naše društvo još uvijek nije u stanju da se suoči sa prošlošću.\nPoštovani gospodine Vučiću, još jednom izražam čvrsto uvjerenje da je veoma važno uspostavljanje dobrih odnosa Srbije i Bosne i Hercegovine, odnosno uspostavljanja bošnjačko-srpskog dijaloga. U isto vrijeme, podsjećam Vas da je Bošnjačko nacionalno vijeće 9. novembra 2013. godine dodijelilo Zlatnu plaketu BNV Bakiru Izetbegoviću, bošnjačkom članu Predsjedništva Bosne i Hercegovine, zbog izuzetnog doprinosa u uspostavljanju i razvijanju saradnje i dobrih odnosu između Republike Srbije i Bosne i Hercegovine, čime je data podrška i poboljšanju položaja i ostvarivanja prava bošnjačkog naroda u Republici Srbiji.\nNa kraju, predlažem Vam da u delegaciji koja će sa Vama posjetiti Sarajevo, uključite i legitimne predstavnike bošnjačke nacionalne zajednice u Republici Srbiji”, kaže se u pismu Džudževića upućeno Vučiću.


HomeEkonomijaMinistar Mali razgovarao sa novim ambasadorom Turske\nMinistar finansija u Vladi Republike Srbije Siniša Mali sastao se danas sa novoimenovanim ambasadorom Republike Turske u Beogradu Hamijem Aksojem, sa kojim je razgovarao o ekonomskim odnosima dve zemlje, kao i o budućim projektima i saradnji.\nMinistar Mali je poželeo dobrodošlicu ambasadoru Aksoju i istakao da odnosi dve zemlje nikada u istoriji nisu bili na višem nivou, kao i da je važno da se oni dodatno razvijaju u budućnosti. Kako je naglasio, tome je najviše doprinela bliska saradnja predsednika Srbije Aleksandra Vučića i predsednika Turske Redžepa Tajip Erdogana.\nOn je rekao da u Srbiji posluje dosta turskih fabrika, kao i da se očekuje otvaranje novih, te da turske kompanije učestvuju u raznim infrastrukturnim projektima širom zemlje. Tome su, kako je dodao, doprineli upravo dobri odnosi dva predsednika, ali i stabilna ekonomska situacija u Srbiji, koja je postala atraktivna destinacija za investitore.\nAmbasador Hamij Aksoj je istakao da su turski investitori izuzetno zainteresovani za dalja ulaganja u Srbiju, kao i da je naša zemlja odlično mesto za investicije. Kako je rekao, drago mu je što su turske fabrike doprinele zapošljavanju i boljem standardu u nekim lokalnim samoupravama u Srbiji.\nSagovornici su zaključili da postoji mnogo potencijala za dalje jačanje ekonomske saradnje, kao i da će na tome raditi u narednom periodu.


Kompanija Fejsbuk uklanja sadržaj koji ismeva, hvali ili slavi smrt Flojda kako ne bi došlo do GRAĐANSKIH NEMIRA I NASILJA\nKompanija Fejsbuk saopštila je danas da će ukloniti sadržaj koji hvali, slavi ili ismeva smrt Džordža Flojda, dok se očekuje presuda na suđenju Dereku Šovinu, bivšem policajcu iz Mineapolisa, kome se sudi za njegovo ubistvo.\nKompanija je navela da razmišlja o potencijalnim pretnjama i na Fejsbuku i na Instagramu da bi zaštitila mirne proteste i da će ograničiti sadržaj koji bi mogao dovesti do građanskih nemira ili nasilja, preneo je Rojters.\n- To uključuje identifikovanje i uklanjanje poziva za donošenje oružja u područje oko Mineapolisa, za koje privremeno smatra da je rizična lokacija - navela je kompanija na blogu.\nOna će, takođe, nadgledati događaje na terenu kako bi utvrdila da li se dodatne lokacije smatraju privremenim rizičnim lokacijama.\n- Radimo i na zaštiti uspomene na Džordža Flojda i članova porodice Flojd od uznemiravanja i zlostavljanja - saopštila je kompanija.\nDerek Šovin je klečao na vratu Džordža Flojda više od devet minuta prilikom privođenja.\nFlojd je priveden jer je pokušao da kupi cigarete falsifikovanom novcaničom od 20 dolara.\nPredsednik Izraela primio TREĆU DOZU vakcine: "Ponosan sam što započinjem inicijativu"\nIzraelski predsednik Isak Hercog primio je danas treću vakcinu protiv korona virusa, čime je počela kampanja za davanje pojačanih doza osobama starijim od 60 godina u okviru napora da se uspori širenje visoko zarazne delta varijante.


Laguna - Bukmarker - „Suludo bogati Azijci“ – nova knjiga za Lagunin književni klub - Knjige o kojima se priča\nKako je leto vreme odmora, za avgustovsko druženje u okviru nove tribine Laguninog književnog kluba izabrali smo sjajnu komediju „Suludo bogati Azijci“ Kevina Kvana, svetski bestseler prodat u preko 2.000.000 primeraka.\nPedeset četvrta tribina Laguninog književnog kluba biće održana u petak 2. avgusta od 18 sati u knjižari Delfi u SKC-u. O knjizi „Suludo bogati Azijci“ govoriće Dijana Radinović, prevoditeljka, Milan Nikolić, glavni urednik magazina Esquire, i Nevena Milojević, mlađa urednica u Laguni.\nPopust od 30% na knjigu „Suludo bogati Azijci“ možete iskoristiti do 2. avgusta u svim knjižarama Delfi i Laguninom klubu čitalaca u Resavskoj 33.\nSvet nam govori da treba da sledimo samo svoje interese: uspeh u karijeri, visok status u društvu, da imamo lepe stvari. „Naše društvo pati od nedostatka povezanosti, od nepostojanja solidarnosti“, ka...


Ispričaj se do mile volje: Box Trio 2+ paket uz neograničene razgovore i poklon telefon :: Tehnologija\nIspričaj se do mile volje: Box Trio 2+ paket uz neograničene razgovore i poklon telefon\nU najnovijoj prodajnoj akciji kompanije m:tel za sve koji žele usluge kablovske televizije, Interneta i fiksne telefonije omogućeni su neograničeni razgovori ka svim fiksnim mrežama u CG uz Box trio dva+ paket. Potpisivanjem ugovora za ovaj paket, korisnik dobija na poklon savremeni fiksni telefon SPC CS 900 na poklon, saopšteno je iz ove kompanije.\nPrema njihovim riječima, ono što ovu akciju čini posebno povoljnom je i cijena pretpate od samo 1 euro, tokom prvih šest mjeseci trajanja ugovora.\n"Podsjećamo da Box trio dva+ paket uključuje: TV paket sa preko 200 kanala, fiksnu telefoniju i Internet brzine do 120 mbps. Tu je i MOVE usluga, koja omogućava premotavanje kanala do sedam dana unazad, čuvanje snimljenog sadržaja, kao i pristup bogatoj videoteci. Obzirom da je MOVE TV aplikacija dostupna na mobilnim uredjajima, telefonima i tabletima, korisnici ovog paketa dobijaju besplatno dvije licence – mogućnost pristupa na dva mobilna uredjaja TV sadržajima, uz mogućnost gledanja svih 200 kanala, kao i premotavanje sedam dana unazad", naveli su iz kompanije.\nU okviru ovog paketa korisnik može da kupi i televizor po odgovarajućoj cijeni.\n"Ponuda važi uz ugovor na 24 mjeseca. Akcija traje do 30.novembra. Napominjemo da se primjenjuje fer politika - korisnik dobija 30000 minuta mjesečno ka svim fiksnim mrežama u CG", saopštili su iz ove kompanije.


EVROPSKA KOMISIJA: Srbija krši Sporazum o stabilizaciji i pridruživanju zbog promene propisa o izvozu neopasnog otpada\nPosle grčke vlade i Evropska komisija uputila je vlastima u Srbiji dopis u kom se, između ostalog, ističe da je diskreciono odlučivanje Srbije po pitanju izdavanja dozvola kompanijama koje izvoze neopasni otpad "preterano" da može dovesti do potpune zabrane izvoza. Te da time država Srbija krši odredbe Sporazuma o stabilizaciji i pridruživanju (SSP). Zbog ovoga, Evropska komisija predlaže što hitniji sastanak u Briselu.\n"Insistiramo na tome da je diskrecija koju sprovodite u vezi sa procedurom izdavanja dozvola preterana i da de fakto vodi do potpune zabrane izvoza", ističe se u pismu direktorke za Zapadni Balkan EK Genoveve Ruiz Kalavera adresiranom na Ministarstvo za zaštitu životne sredine Srbije.\nZbog ovoga se, kako se ističe u dopisu, više kompanija od decembra 2017. žalilo direktno Evropskoj komisiji.\nU EK napominju kako Srbija ima diskreciono pravo kada se radi o izdavanju dozvola za proizvode koji su pokriveni Bazelskom konvencijom, ali da se ovde radi o izvozu otpada koji ne potpada pod Konvenciju, odnosno odnosi se na probleme sa izvozom neopasnog otpada, konkretno metala koji može da se koristi kao sekundarni sirovi materijal.\n"Komisija zadržava pravo da razmotri svaku moguću zaštitu u slučaju da se Srbija ne pridržava obaveza koje je preuzela potpisivanjem SSP, naročito imajući u vidu da je Srbija u 2016. imala 100 miliona evra izvoza u EU", navodi se u pismu EK.\nO problemu sa promenom zakonodavstva koje se tiče izvoza neopasnog otpada najpre je ukazala Vlada Grčke, koja je početkom godine zatražila od vlasti u Srbiji da izmeni zakone koji se odnose na izvoz neopasnog otpada u druge zemlje jer se postojećim, koji je prošle godine promenjen, krše pravila slobodne trgovine i samim tim i SSP. Ministarstvo za zaštitu životne sredine prošle godine je u dva navrata menjalo Pravilnik o sadržini dokumentacije koja se podnosi uz zahtev za izdavanje dozvole za uvoz, izvoz i tranzit otpada ("Sl. glasnik RS", br. 60/2009, 101/2010, 48/2017, 80/2017 i 98/2017), međutim, ne daju odgovor zbog čega je regulativa menjana, kao i da li je tačna ocena iz dopisa grčke Vlade (sada i EK) da Srbija ovim zakonskim rešenjima krši SSP.\nNajpre su u maju usvojene izmene ovog pravilnika sa šest članova, koji uvodi dodatnu dokumentaciju. Naknadno, tokom leta, Pravilnik je još jednom promenjen, a Ministarstvo uvodi odredbu kojom je njima "na osnovu prikupljenih i podnetih podataka i dokumentacije za izvoz otpada" ostavljeno da utvrde da li, pre nego što ode za izvoz, "ima tehničkih pogodnosti, neophodnih mogućnosti i kapaciteta za ponovno iskorišćenje otpada u Republici Srbiji na ekološki ispravan i efikasan način". Dozvole, potvrde i dokaze koje je kao obavezne uvela prvim majskim izmenama Pravilnika, Ministarstvo je kasnije, u novoj reviziji dokumenta, izbacilo.\nOstaje nejasno zbog čega država Srbija sada umesto da ukida dozvole za izvoz neopasnog otpada, jer za to u EU trenutno nisu potrebne dozvole, ona dodatno pooštrava proceduru za njihovo izdavanje. Srbija se u pregovorima sa EU, pritom, obavezala da će do kraja 2018. ukinuti dozvole za izvoz otpada, međutim, trenutno su one i dalje neophodne kompanijama koje se bave izvozom i koje na njih čekaju ponekad i do šest meseci.\nSrbija se obavezala da će kada se radi o prekograničnom kretanju otpada, kako se navodi u dokumentu Status i planovi prenošenja i sprovođenja pravnih tekovina EU za Poglavlje 27, uraditi reviziju propisa tokom 2017. godine, a da će se "puna usaglašenost postići 2018. godine revizijom podzakonskih akata o prekograničnom kretanju otpada". Puna usaglašenost u stvari znači ukidanje dozvola (što se u istom dokumentu navodi kao nešto što još nije urađeno).\nIzvor: Vebsajt Danas, Ljiljana Bukvić, 10.02.2018.


Manjak pekara – veći uvoz peciva – SveVesti.net\nManjak pekara – veći uvoz peciva\nVelikih trgovinski objekti osim što smanjuju nezaposlenost, stvaraju konkurentnost na tržištu, ali da li njihov širok asortiman pekarskih proizvoda utiče na male zanatske proizvođače i šta kod nas predstavlja glavni problem, istraživali smo u Zapadnobačkom okrugu.\nNije upitan uvoz, kvalitet ili cena hleba i srpskih pekarskih proizvoda, već ozbiljan problem u budućnosti može biti nedostatak kvalifikovane radne snage, kažu mali proizvođači hleba i peciva i ističu da je to težak zanat.\nJedna od porodičnih pekara u Doroslovu svakoga dana proizvede oko 30 vrsta peciva za meštane ovog i okolnih sela.\n“Prvo su radili naši roditelji, pa smo od 1994. godine nas tri brata nasledila ovaj zanat. Dnevno radimo od 600 do 700 peciva do 500 do 600 vekni hleba. Radmo svakog dana sveže i domaće, naša peciva se peku na drva i mislim da nam nisu nikakva konkurencija ni veliki ni mali proizvođači”, kazao je Milan Mitković, vlasnik pekare “Mitković” iz Doroslova.\nKvalitet i domaća peciva su najzdravija konkurencija na tržištu, kažu u somborskim pekarama.\n“Mi prodajemo isključivo domaće i pravljeno u pekari. Ljudi vole domaće, čak i domaće hlebove bez aditiva često traže da kupe. Konkurencije naravno da ima, ali trudimo se da kvalitetom na prvom mestu”, rekla je Zorana Egić, pekar u “Mali Pariz” u Somboru.\nVeliki ponuđači i uvoznici pekarskih proizvoda nisu konkurencija malima, već je problem nedostatak majstora zanata i nepostojeći zakon o zanatsvu, ocenjuju za RTV u Uniji pekara Srbije.\n“Ugušli smo se, jer nemamo dovoljan broj kvalitetnih majstora. Vidite da se i u pekarama oglasi za prodavačice i trgovce nude 365 dana u godini, a to je zaista veliki problem, pošto se ljudi iseljavaju u inostranstvo. Ovde se sukobljavamo sa nedostatkom kvalifikovane radne snage, što je problem broj jedan. Kada kažem, kvalifikovane radne snage, tu mislim na prave majstore pekare koji dobro obavljaju pekarski zanat”, izjavio je Zoran Pralica, predsednik Unije pekara Srbije.\nU Regionalnoj privrednoj komori Sombor ističu da se iz Zapadnobačkog okruga isključivo izvoze zamrznuta peciva za izbirljivo tržište Evrope, a u 2019. godini je izvezeno 36 tona.\n“U 2018. godini samo je bilo izvoza pekarskih smrznutih proizvoda iz zapadnobačkog regiona, izvezeno je 52 tone. U 2019. godini takođe nismo imali uvoza smrznutih pekarskih proizvoda u našem regionu, već samo izvoza”, saopštio je Mihajlo Maćuš, koordinator za industriju u Regionalnoj privrednoj komori Sombor.\nTradicionalno pekarstvo će u borbi za opstanak rešenje naći u podsticajima zanatskog, ali i unapređenjem poslovanja u prouzvodne linije i nove proizvode, kojima pronalazi put na strana tržišta, kakva upravo pokazuju podaci iz Zapadnobačkog okruga.\nPrevious Brza pruga do Stare Pazove u martu, do Novog Sada na jesen 2021.\nNext Početna cena 202.500 evra za lokal konfekcije BEKO u Vrbasu


Turistička organizacija Novog Sada proglašena za najbolju u Srbiji - PKS-RPK Novi Sad\nOva nagrada dodeljena je predstavnicima TONS-a na svečanosti koju je priredila YU Travel revija u saradnji sa novinarima. Direktor TONS-a, Branislav Knežević, rekao je da ova godina predstavlja godinu „obaranja dosadašnjih sopstvenih rekorda“.\n„Sa brojnim partnerima, tokom ovogodišnjeg Opens youth fair-a oboreni su rekordi u broju izlagača (preko 60), broju zemalja učesnika (šest zemalja i Srbija), i broju posetilaca, preko 15.000 za oba dana“, naveo je Knežević.\nOn je dodao da podacima Republičkog zavoda za statistiku u prvih devet meseci 2016. godine ukupno je boravilo 146.139 turista, što predstavlja porast u odnosu na isti period prošle godine za 13,6 odsto. Prema istom izvoru u periodu januar-oktobar 2016. godine ukupno je ostvareno 303.317 noćenja što predstavlja porast od 19,9 odsto. Porast noćenja stranih turista u odnosu na prethodnu godinu iznosi 29 odsto, te je samim tim porasla i naplata boravišne takse.\n„Učešćem na sajmovima i promocijama kako u zemlji, tako i u inostranstvu, doprineli smo pozicioniranju Grada Novog Sada na turističkoj mapi Evrope. U cilju nastavka promocije, u većim gradovima Srbije i zemljama regiona bili su postavljeni bilbordi o Novom Sadu. Nakon toga, Turistička organizacija Grada Novog Sada je organizovala kampanju kojom poziva posetioce da božićne i novogodišnje praznike provedu u Novom Sadu. Na društvenim mrežama, radiju, televiziji i elektronskim medijima promovisane su manifestacije i ugostiteljski objekti u gradu koji nude sadržaje za novogodišnje praznike“, dodao je Knežević.\nKao dva posebna uspeha Knežević je naveo pozicioniranje Novog Sada na mapi poželjnih ciklo destinacija i dobijanje kandidature Evropske prestonice kulture 2021. i Omladinske prestonice Evrope 2019.\nNagrade u različitim kategorijama su dodeljene i Ambasadama Indije, Izraela, Kube i drugima.\nEU pomogla mala i srednja preduzeća sa 500 milona evra\nEvropska unija je do sada pomogla sektor malih i srednjih preduzeća u Srbiji sa 500 milona evra povoljnih kredita,…\nSrbija je deponija za proizvode EU\nPredsednik Nacionalnih organizacija potrošača Srbije Goran Papović kaže da ako Slovačka, Mađarska, Poljska kažu da su kanta za otpatke…\nCela privreda na mesečnom skeneru\nTek što je formiran, Savet za koordinaciju aktivnosti i mera za rast bruto domaćeg proizvoda 12. Januara 2017. godine…\nU Novom Sadu razvojni centar moćne nemačke kompanije\nPremijer Srbije Aleksandar Vučić izjavio je da će u Novom Sadu biti otvoren centar za istraživanje i razvoj jedne…\nU Srbiji je u 2015. izdato skoro 50 odsto više građevinskih dozvola nego u odnosu na prosek prethodnih sedam…


Vesti online / Vesti / Srbija / Šunka i sir privlače strance\nN. S. P. A\nŠansa za male proizvođače: Branislav Nedimović\nTo je najavio ministar poljoprivrede i šumarastva Branislav Nedimović i naveo da će se na taj način rešiti problem legalnog izlaska na tržište.\nHrana koju su dosad proizvodili u Srbiji bila je kvalitetna, ali nisu postojala pravila za njenu proizvodnju i prodaju.\n- Na ovaj način omogućiće se proizvođačima i prerađivačima mleka i mesa da rade na kvalitetan način u objektima koji zadovoljavaju sve standarde koji, iako su niži nego za velike industrijske proizvođače, neće dovesti u pitanje bezbednost hrane - rekao je Nedimović i dodao da je pravilnik u potpunosti usklađen sa zakonodavstvom EU.\n- Mali proizvođači i prerađivači će svoje proizvode moći da prodaju na kućnom pragu, pijaci, pojedinima će biti dostupni i marketi ili će neke proizvode moći da prodaju na celoj teritoriji Srbije - rekao je Nedimović.\nMilan Prostran, agroekonomista u izjavi za "Vesti" kaže da je to način da što veći broj proizvoda lakše dobije oznaku geografskog porekla.\n- Ova oznaka se dosad teško dobijala, a Srbija ima mnogo proizvoda koji to zaslužuju i koji bi pospešili razvoj seoskog turizma. Imamo kvalitetne sireve i šunku i to treba da plasiramo i na taj način zadovoljimo zahtevne standarde stranih turista - kaže Prostran.


Wigemark sutra u Bihaću otvara Kantonalni sud\nNaslovnica Bihać Wigemark sutra u Bihaću otvara Kantonalni sud\nŠef Delegacije Evropske unije i specijalni predstavnik EU u BiH Lars-Gunnar Wigemark boravit će u srijedu, 27. februara u Bihaću, gdje će zvanično otvoriti Kantonalni sud čiju izgradnju je finansirala Evropska unija.\nU okviru posjete, ambasador Wigemark će se također susresti s predstavnicima vlasti Unsko-sanskog kantona i posjetiti migrantski kamp Borići koji je obnovljen sredstvima Evropske unije.\nZa izgradnju nove zgrade Kantonalnog suda u Bihaću Evropska unija je osigurala sredstva u iznosu višem od 1,6 miliona eura kako bi se unaprijedili radni uslovi na sudu, koji je pored ostalog nadležan i za procesuiranje teških krivičnih djela sa područja Unsko-sanskog kantona.\nPristup novoj zgradi također je prilagođen potrebama osoba s invaliditetom.\nTaj projekt dio je šireg paketa pomoći vrijednog više od 20 miliona eura koju Evropska unija daje za sanaciju zgrada sudova i tužilaštava širom BiH, u okviru podrške jačanju vladavine prava u BiH, saopćeno je iz Ureda za komunikacije EU u BiH.\nPrethodni članakPo naredbi Tužilaštva BIH: Uhapšeni službenici UIO osumnjičeni za korupciju\nSljedeći članakDržavljanstvo Austrije i u prošloj godini dobilo najviše Bosanca i Hercegovaca


Hakeri prete da će objaviti poslednju epizodu 'Igre prestola' Prolog\nHakeri koji su u julu ugrozili mrežni sistem televizije HBO zapretili su da će pustiti poslednju epizodu serije "Igre prestola".\nHakeri iz grupe Mr. Smith su za tehnološki sajt Mashable rekli kako imaju pristup mnogim HBO platformama i da ta televizija treba da se pripremi za objavljivanje šeste epizode koja je već emitovana i poslednje, sedme, koja će biti puštena za vikend.\nOni su dali i listu korisničkih imena i lozinki za pristup brojnim HBO-ovim računima na društvenim mrežama, a prošle nedelje su preuzeli kontrolu nad Twitter profilom "Igre prestola".\nHBO je odbila da plati višemilionski iznos koliko su hakeri zahtevali. Oni su od jula objavili nekoliko kompromitirajućih dokumenata, e-mailova i neobjavljenih epizoda serije.\nAnalitičari se slažu da televiziji HBO ide u prilog to što su hakeri objavljivili samo nekoliko epizoda, a ne celu seriju odjednom, jer su tako prisilili gledaoce koji su je želeli da pogledaju što pre da se pretplate na TV mrežu.


Rimac će za dve godine završiti novi model Concept Two – BiGportal.ba\nRimac će za dve godine završiti novi model Concept Two\nKako prenosi Tanjug, hrvatski proizvođač najbržih električnih automobila u svetu Rimac automobili najavljuje je da će, posle prvog modela „concept one” koji je proslavio tu kompaniju, za dve godine završiti novi model „concept two”, sa još boljim performansama.\nDirektor ljudskih resursa u kompaniji Rimac Automobili Aco Momčilović, koji je učestvovao na Samitu Makedonija 2025, rekao je Tanjugu da Rimac automobili rade na razvoju novog modela i da će njegova cena biti verovatno još viša zbog boljih performansi.\nCena postojećeg automobila „concept one ” je 1,2 miliona evra njegova serija će biti zaustavljena na osam automobila.\nMomčilović je rekao da „concept one ” više ne može da se naruči i dodao da još nisu imali kupce iz regiona.\n„Koncept 2 će imati još bolje performanse i bolji dizajn i verovatno još veću cenu. Inače, dugoročna strategija kompanije je da se krene i sa proizvodnjom jeftinijih automobila u narednih pet ili šest godina. Ali, najniži nivo će biti nivo ferarija ispod koga kompanija neće raditi”.\nPodsetio je da je kompanija Rimac automobili poznata po proizvodnji električnih automobila, ali da ima i firmu koja se bavi proizvodnjom električnih bicikala.\n„Concept one ”, navodi Momčilović, ima fantastične performanse – 1088 konjskih snaga, maksimalna brzina veća od 300 km sa sat, ubrzanje do 100 km na sat za oko dve sekunde, autonomiju baterije od oko 400 km, u zavisnosti od vožnje.\n„U poslednjih par godina smo napravili ogroman rast, pre tri godine samo imali 30 ili 40 ljudi, a sada imamo skoro 250 zaposlenih i velike planove za dalje širenje”.\nMomčilović je kazao da te automobile kupuju ljudi koji imaju ne manje od 100 miliona evra.\nNavodi da se na internetu mogu naći snimci kako „concept one ” lako pobeđuje u trci sa, na primer, bugatijem, ferarijem i poršeom.\n„Vidi se nadmoć našeg električnog automobila koji je pobedio u svim tim trkama. Koristimo baterije koje smo mi sami razvili, to je strategija firme, većina naših prihoda dolazi od poslova koje radimo za velike igrače u auto-industriji”.\nRekao je da je ta kompanija uspela da napravi najbrži električni automobil na svetu zahvaljujući osnivaču i vlasniku firme Mati Rimcu, koji se dok je bio mlad bavio auto-trkama.\nMomčilović je rekao da u regionu ima firmi koje se bave pojedinim segmentima električnih automobila.\n„Pokušavamo ih okupiti u neki automobilski klaster i dovesti neku stranu kompaniju koja bi bila zainteresovana, imamo dobre inženjere i mogli bi biti konkurentni na svetskom nivou u auto-industriji. Imamo saradnju sa Srbijom u smislu da smo zaposlili neke ljude iz Srbije i želimo to da povećamo. Imam kontakte i radićemo na ostvarivanju saradnje i sa fakultetima, pretežno elektrotehnike i mašinstva kako bi zaposlili dobre inženjere”.\nOn kaže da hoće i da vide sa kojim bi sve firmama u Srbiji mogli uspešno da sarađuju.\nPrema njegovim rečima, za sada je nivo svesti o električnim automobilima u regionu niži nego u Evropi, ali će to evropska regulativa uskoro rešiti, pa će i kod nas jednom postati standard.\n„Prošle godine je tržište električnih automobila poraslo za oko 46 odsto. Prema predviđanjima u vezi sa baterijama, moguće je da će njihova cena biti značajno niža i dostupna širokom stanovništvu, pa će možda i cena tih automobila biti između 8.000 i 10.000 evra”, dodao je Momčilović


25. jul – Javno zdravstvo treba sanirati sa 200 miliona eura – Slovenija | MedicalCG Magazin o zdravlju i medicini\nNaslovna Hronika - Region region jul 2017 25. jul – Javno zdravstvo treba sanirati sa 200 miliona eura –...\nregion jul 2017\n25. jul – Javno zdravstvo treba sanirati sa 200 miliona eura – Slovenija\nZbog rastućih gubitaka u zdravstvu Sloveniju ove godine očekuje sanacija javnih zdravstvenih ustanova, o čemu uskoro odluku treba da donese vlada premijera Mira Cerara.\nRačuna se da javni zdravstveni sistem potražuje novih 200 miliona eura, pa će vlada o tome odlučivati na jednoj od svojih zadnjih sjednica pred odlazak na kolektivni odmor. Bolnice u Sloveniji ove godine bilježe mnogo veće gubitke u odnosu na prethodne godine, pa se po tvrdnjama opozicije u vladinim krugovima razmišlja čak i o privatizaciji pojedinih nerentabilnih ustanova, ali je to teško očekivati u zadnjoj godini mandata sadašnje vlade.\nRiječ je o sistemskom problemu jer Slovenija izdvaja premalo novaca u zdravstveni sistem, a vlade se ne usuđuju radikalnije da povećaju stope doprinosa. U odnosu na razvijene zemlje Slovenija za zdravstvo izdvaja manje po glavi stanovnika, pa statistički na stanovnika godišnje izdvaja manje od dvije hiljade eura, dok susjedna im Austrija izdvaja 3789, Njemačka 4003 eura, dok je prosjek u Evropskoj uniji 2781 eura.\nUkoliko se vlada odluči za sanaciju zdravstvenog sistema, to će biti treća takva sanacija Slovenije kao samostalne države i najveća do sada. Apsurdno da uz gubitke većine bolnica sa visokim profitom posluju osiguravajuća društva privatnih osnivača koja nude polise dodatnog zdravstvenog osiguranja. Tako je prošle godine osiguravajuće društvo Vzajemna imala dobit od 1,6 miliona eura, Triglav 1,2 miliona, a Adriatic Slovenica čak 11,9 miliona.\nPrethodni tekst23. jul – Zemlje srednje i istočne Evrope zajedno protiv raka – Hrvatska\nSledeći tekst27. jul – Nepoznata bolest se širi – Makedonija\n30. jul – Drinska regata organizovana za osobe sa invaliditetom – Srbija\n28. jul – Obilježena 178. godišnjica VMA Sanitetske službe – Srbija\n27. jul – Nepoznata bolest se širi – Makedonija\n23. jul – Zemlje srednje i istočne Evrope zajedno protiv raka – Hrvatska\n22. jul – Novi model nabavke ljekova – Srbija


CENA PAPRENA, ALI TRŽIŠTE NEKRETNINA NASTAVLJA DA CVETA\nCENA PAPRENA, ALI TRŽIŠTE NEKRETNINA NASTAVLJA DA CVETA\nKvadrat u novogradnji skuplji 25 odsto nego pre 5 godina\nKvadratni metar stana u novogradnji u Beogradu skuplji je za oko 25 odsto nego 2013. godine, a ova godina predstavlja bum za tržište nekretnina po enormno velikom broju izdatih građevinskih dozvola i izgrađenih stanova, kao i po njihovoj prodaji, kažu u firmama koje se bave nekretninama.\nProsečna cena kvadrata stana u novogradnji u Beogradu je, u zavisnosti od lokacije, bila između 1.500 i 1. 900 evra, a sada se kreće od 1. 700 i 1.800 do 2.200 evra po kvadratu, kaže direktor firme West Properties Vladimir Popović. Procenjuje da je u prvih osam meseci ove godine na tržištu nekretnina izvršeno oko 1,6 milijardi evra transakcija.\nTatjana Vesnić iz Konstruktor konsaltinga rekla je da je tržište nekretnina u Srbiji u sve boljem stanju, posebno poslednjih godina i to iz nekoliko razloga.\n- To su prvenstveno sve veće i veće strane investicije, samim tim se obim poslovanja povećava kada je u pitanja izgradnja fabrika, a ukoliko pričamo o stambenim objektima i tu je bolje stanje takođe zbog stranih investicija - kaže Vesnić.\nOPREZNO SA DUGOROČNIM KREDITIMA\nMnogo činilaca utiče na oduku o kupovini stana, navodi Popović i dodaje da svaki kiks može ozbiljno da košta na kraju ili jednu ili drugu stranu, ali da je cilj posrednika da na kraju budu zadovoljne obe strane. Postoje, kaže, svakojaki problemi na trižištu nekretnina, među kojima su i nerešeni imovinsko-pravni odnosi.


Koje grejanje će ove godine biti najjeftinije - Ozonpress :: internet portal\n– Potrošači se zavaravaju ako misle da kaloriferi i grejalice, koji koštaju oko 2.000 dinara, mogu da im donesu uštedu, jer na kraju plate znatno veće račune. TA peći, napunjene noću kada je struja jeftinija, isijavaju tokom dana toplotu, dok prostorije počinju da se hlade čim obična grejalica prestane da radi – kaže Miloš Mitrović, stručnjak za energetiku.\nPera Poštar 07/09/2015 u 21:50 Odgovorite\nNe postoji grejanje sa TA pećima. To je prigrevanje i to samo u prostorijama gde se nalaze. One ne greju hodnike, kupatilo i druge među prostorije. Kada pričate o grejanju stana od 60 kvadrata, treba da uzmete u obzir da svuda treba da bude toplo, a ne u jednoj prostoriji, a kada pređete u kupatilo onda se smrznete.


Nastavak uspješne saradnje između FK Sarajevo i Vakufske banke | Oficijelna stranica FK Sarajevo\nNastavak uspješne saradnje između FK Sarajevo i Vakufske banke\n12.06.2015 u 21:57h\nPredstavnici Fudbalskog kluba Sarajevo i predstavnici Vakufske banke dd su u utorak, 09.06.2015. godine, održali zajednički sastanak na kojem su potpisali ugovor o poslovnoj saradnji. Potisivanjem novog ugovora se nastavlja višegodišnja uspješna saradnja između FK Sarajevo i Vakufske banke.\nGeneralni direktor, gospodin Dino Selimović, se u ime Fudbalskog kluba Sarajevo zahvalio Vakufskoj banci na podršci u razvoju i jačanju ovog kluba svih prethodnih godina. Vakufska banka je, zajedno sa ostalim poslovnim partnerima, prijateljima i ljudima koji podržavaju rad ovog kluba, doprinijela ostvarenju dobrih rezultata i uspjehu Fudbalskog kluba Sarajevo.\nVakufska Banka, slijedom svoje društveno odgovorne uloge i u skladu sa mogućnostima, snažno podupire sve projekte koji imaju pozitivan utjecaj na bosanskohercegovačko društvo. Ova banka podržava sport i sponzoriše nekoliko klubova koji svojim radom promovišu sportski duh, razvijaju pozitivne navike kod omladine te njeguju sportsku i drugu tradiciju i vrijednosti našeg društva.\nFudbalski klub Sarajevo spada među najbolje sportske brendove u našoj zemlji. Vakufska banka, kao jedna od rijetkih domaćih banaka, već nekoliko godina, sarađuje sa Fudbalskim klubom Sarajevom.\nPredstavnici Vakufske banke su čestitali Fudbalskom klubu Sarajevo na svim postignutim uspjesima, te poželili da i u nastavku zajedno sa Vakufskom bankom, kao i ranije, ostvare zapažene rezultate i mnoge pobjede.


Višestruko uvećana robna razmena – Info M\nPočetna / Privreda / Višestruko uvećana robna razmena\nN. Stanković 7. јуна 2017.\tPrivreda Ostavite komentar 1,216 pregleda\nOd uspostavljanja odnosa sa gradom Minskom višestruko je povećana robna razmena, posebno kada su privrednici iz Beograda u pitanju. Upravo to je naš zadatak, da podstičemo privredni rast i saradnju, uz „otvaranje vrata“ našim kompanijama, rekao je predsednik Skupštine Beograda Nikola Nikodijević na prijemu koji je priređen od gradonačelnika Beograda i Minska u Starom dvoru.\nPrijemu su prisustvovali pomoćnici gradonačelnika Borko Milosavljević i Slobodan Milosavljević, v.d. sekretara za informisanje Mirjana Pavičić, v.d. sekretara za kulturu Ivona Jevtić, v.d sekretara za komunalne i stambene poslove Nina Jandrić, kao i ministar odbrane u Vladi Republike Srbije Zoran Đorđević.\nNikodijević je istakao da imamo priliku da vidimo sjajno predstavljanje Minska u Beogradu, kao i da je to samo nastavak međunarodne saradnje koju srpska prestonica uspostavlja sa drugim evropskim i svetskim gradovima.\n– Minsk je veoma značajan za grad Beograd iz mnogo razloga. Naše kulture su veoma slične, Belorusi su odlično prihvaćeni u Beogradu i ovakve manifestacije otvaraju vrata saradnji u drugim oblastima. Privredni forum je bio izuzetan i mislim da postoji još dosta prostora za napredak naše privredne saradnje – rekao je Nikodijević.\nOn je podsetio Beograđane da su svi trolejbusi na ulicama Beograda beloruske proizvodnje.\n– Razgovarali smo sa našim gostima između ostalog i o modernizaciji tih trolejbusa, ali i planovima za budućnost, poput povezivanja njihovog proizvođača autobusa i elektrobusa sa našim „Ikarbusom“. Tada bi se eventualno mogao potražiti zajednički nastup na trećim tržištima jer su u pitanju kompanije sa bogatom tradicijom i dobrim kadrovima koje bi mogle da proizvode konkurentna vozila za ostala tržišta – naglasio je predsednik gradske skupštine.\nPrema njegovim rečima, svi u Gradu Beogradu su izuzetno zadovoljni saradnjom sa Belorusijom. Smatramo, kaže Nikodijević, da je naš zadatak da otvorimo vrata privrednicima i ostalim faktorima koji učestvuju u privrednom životu.\n– Čeka nas još mnogo posla iako je dosta već urađeno. Veoma mi je drago što se Beograd otvara prema Evropi i svetu. Mislim da u prošlosti međunarodna saradnja Grada Beograda nije bila na ovom nivou, jer je ovo novost koju smo doneli pre četiri godine kada je poslednji put promenjena gradska vlast. Sve to daje rezultate jer se privredna razmena mnogostruko povećala sa svakim gradom sa kojim smo uspostavili saradnju. U narednim mesecima nas očekuje još sličnih susreta i povezivanja sa drugim gradovima, čak i iz Azije i možda Južne Amerike, tako da ćemo nastaviti putem koji daje dobre rezultate – zaključio je Nikodijević.\nPrethodno Dani polja strnih žita\nSledeće Rok 10. jun


Ova prestižna nagrada se dodeljuje svake godine naučnicima mađarske nacionalnosti koji žive i rade van granica Mađarske u dijaspori. Konkurencija je izuzetno jaka tim pre što pravo da budu predloženi i birani pripada naučnim radnicima svih profila (prirodne i društvene nauke) u svim naučnim institutima i visokoškolskim ustanovama širom dijaspore (Transilvanija u Rumuniji, Podkarpatje u Ukrajini, Gornja Zemlja u Slovačkoj, Vojvodina u Srbiji kao i dijaspora u Hrvatskoj, Sloveniji, zapadnoevropskim zemljama, Severnoj, Centralnoj i Južnoj Americi i u Australiji).\nDiploma „Arany János“\nUručivanje nagrade je upriličeno na godišnjoj skupštini Mađarske akademije nauka, na Forumu spoljnih članova, 5. maja 2014. godine u zgradi Akademije u Budimpešti.\nOvom nagradom je još jednom poneta vest u svet o izuzetnom radu i rezultatima načnih radnika Instituta za ratarstvo i povrtarstvo iz Novog Sada, ovog puta u godini velikog jubileja, 75-oj godini rada i postojanja Instituta.\nMeđu dobitnicima priznanja „Kapetan Miša Anastasijević“ ove godine je i prof. dr Janoš Berenji iz Instituta za ratarstvo i povrtarstvo u Novom Sadu\nU obrazloženju priznanja, između ostalog, piše:\nIstaknuti stručnjak i naučni radnik, prof. dr Janoš Berenji iz Instituta za ratarstvo i povrtarstvo u Novom Sadu se, između ostalog, na naučnoj osnovi bavi unapređenjem proizvodnje svih tikava i aktivno je prisutan na manifestaciji „Dani ludaje“ u Kikindi od samog početka ove manifestacije. Njegov doprinos naučno-stručnom profilu ove manifestacije je očigledan i cenjen. Dr Berenji je nekoliko puta u ime Instituta postavio nove rekorde u merenju mamutske bundeve i dugačke tikve. Bio je inicijator uvođenja nove takmičarske discipline u merenju dugačkog ploda tikve. Na njegov predlog i aktivno učešće, organizovano je sakupljanje semena mamutske bundeve i dugačke tikve i distribucija tog semena potencijalnim takmičarima, što je znatno doprinelo nivou takmičenja u merenju mamutske bundeve i dugačkog ploda tikve.\nU okviru programa manifestacije redovno drži posećena naučno-stručna predavanja o najrazličitijim temama iz oblasti tikvologije (kukurbitologije – nauke o tikvama). Organizovao je dve izložbe tikava i redovno je prisutan u medijima sa stručnim komentarima i prilozima o popularizaciji manfestacije „Dani ludaje“ u Kikindi. Za njegov doprinos uzdizanju naučno-stručnog nivoa manifestacije „Dani ludaje“, opština Kikinda ga je predložila za priznanje „Kapetan Miša Anastasijević“ za 2014. godinu.\nDruštvena priznanja „Kapetan Miša Anastasijević“ zajednički dodeljuju Agencija Media Invent iz Novog Sada, Novosadski univerzitet, Beogradski univerzitet, uz pomoć Privredne komore Srbije i lokalne samouprave (u ovom slučaju inicijatori dodele priznanja su opština Kikinda i Regionalna privredna komora Kikinde).\nPriznanje – plaketa i zlatnik sa likom poznatog srpskog trgovca i dobrotvora Miše Anastasijevića iz 19. veka, umetnički rad Ljubiše Mančića, akademskog vajara iz Beograda, uručeno je dr Janošu Berenjiju 12.03.2014. u sali Skupštine opštine Kikinda.


Republika / HOROSKOP ZA 7. 9. - Povoljan period na polju posla je prošao, sada se očekuju problemi i podizanje tenzija\nPeriod koji je bio dobar za posao je prošao. Sada se očekuju problemi na radnom mestu bilo da su oni finansijske prirode, ili pak, posledica loših odnosa među saradnicima. U svakom slučaju, na poslu se naouržajte strpljenjem, a Ovnovi i Lavovi koji rade u kreativnim delatonostima osetiće krizu i nedostatak inspiracije.\nNi na polju ljubavi neće situacija neće biti sjajna. Škorpije i Bikovi koji već imaju partnera mogu očekivati tenzije i nedostatak komunikacije u vezi. Međutim, slobodne Device imaju priliku da upoznaju zanimljivu osobu sa kojom mogu započeti trajniju vezu.\nUsled ovakvih konstelacija na nebu koje nisu baš najpovoljnije, svi znakovi mogu očekivati nervozu, pojačan intenzitet stresa, kao i alergijske reakcije na nervnoj bazi.\nLifestyle Horoskop Zodijak Znakovi


ESKOBAR DOVODI SVOJE LJUDE: Godfri napušte Beograd prije isteka ambasadorskog mandata? - Skener.info\nESKOBAR DOVODI SVOJE LJUDE: Godfri napušte Beograd prije isteka ambasadorskog mandata?\nGodfri bi sa ambasadorskog mesta mogao da ode samo dve godine nakon što je na tu funkciju postavljen u oktobru 2019. godine, piše Danas.\nKako navode izvori tog lista, na ovo mesto bi mogao da dođe neko blizak Gabrijelu Eskobaru, koji je nedavno imenovan za zamenika pomoćnika sekretara u Birou za evropska i evroazijska pitanja Stejt departmenta, a pre toga je obavljao funkciju zamenika šefa misije u Ambasadi SAD u Beogradu. Metju Palmer, koji je na ovoj funkciji bio pre Eskobara, imenovan je za američkog izaslanika za izborne reforme u Bosni i Hercegovini.\nIz ambasade SAD do objavljivanja ovog teksta u Danasu nisu dobili potvrdu ili demantovanje navoda o smenama u diplomatskom vrhu.\nPovezane temeEntoni GodfriGabrijel Eskobarizdvojeno\nSuzavac i šok bombe u Severnoj Mitrovici, kosovska policija upala u apoteku, čuju se sirene za uzbunu\nVUČIĆ OŠTRO KRITIKOVAO FUNKCIONERE Predsjednik Srbije izribao naprednjake!